Kəmaləddin Heydərovun Zaqatala yalanları açılır » GundemXeber İnformasiya Portalı\nGundemxeber.az » Maraqlı » Kəmaləddin Heydərovun Zaqatala yalanları açılır\nKəmaləddin Heydərovun Zaqatala yalanları açılır\nTarix: 24-01-2013, 10:19 Bölmə :Maraqlı Baxış: 723\nSakinlər vaqonlarda, çadırlarda yaşayır,\nQəbələdə isə qolf meydançası tikilir...\n“Zaqatalada zəlzələ nəticəsində dəymiş ziyanın aradan qaldırılması üçün dövlətin ayırdığı 320 milyon manatın 260 milyon manatdan çoxu mənimsənib”. Zəlzələ bölgəsində araşdırma aparmış jurnalist Əfqan Muxtarlı “Media forum” saytına açıqlamasında belə deyib. Ötən il may ayının 7-də Zaqatala rayonunda 12 ballıq cədvəl üzrə 7 bal gücündə zəlzələ baş verib. Zəlzələ Zaqatala, Qax və Balakən rayonlarında dağıntılar törədib.\nƏfqan Muxtarlı Fövqəladə Hallar Nazirliyinin verdiyi açıqlamaların bir-birinə zidd olduğunu bildirib: “6 ay ərzində cəmi bir neçə yüz ev tikən şirkətlərin 40 gün ərzində 2 minə yaxın ev tikməsi inandırıcı deyil. Mən Zaqatalanın bütün kəndlərini gəzib oradakı vəziyyətlə tanış olmuşam. Zaqatala rayonunda indiyə qədər heç 1000 evi tikib başa gətirməyiblər”.\nNazirliyin açıqladığı rəqəmlər öz təsdiqini tapmayıb\nƏfqan Muxtarlı zəlzələ nəticəsində Aşağı Tala və Gözbarax kəndlərinin daha çox ziyan çəkdiyini deyib: “Aşağı Tala kəndində 500-ə yağın evi söküb yenidən tikməyə başlamışdılar. Bu evlərdən biri də hazır deyil. Yuxarı Tala kəndində də heç bir ev təhvil verilməyib. Gözbarax kəndində isə cəmi 70 ev tikilib. Bu evlər əsasən kəndin mərkəzi küçəsində yerləşir. Prezident İlham Əliyev Gözbaraxa gələndə ancaq o küçəni görəcəkdi, ona görə məhz həmin küçədəki evləri tikdilər. Ələsgər kəndində isə bircə evin də inşasına başlanmayıb. Yuxarı Çardaxlar kəndində də heç bir evin tikintisi sona çatdırılmayıb. Danaçı kəndində 60 ev yenidən tikilib. Ümumilikdə isə Danaçı kəndində 150 ailə öz evlərinə köçüb. Başqa kəndlərdə nazirliyin açıqladığı rəqəmlər öz təsdiqini tapmayıb.\nBalakən rayonunda heç bir evin tikintisinə başlanmadığını vurğulayan Əfqan Muxtarlı Qax rayonun Güllük kəndində də yalnız bir neçə evin təhvil verildiyini söyləyib: “22 məktəbin hazır olması haqda açıqlamalar da absurddur. Çünki zəlzələdən sonra nazirliyin açıqlamalarında bununla bağlı heç bir məlumat yox idi. Zaqatalanın Danaçı kəndində bir məktəb tikilib. Tamamlanma işləri aparılır. Gözbarax kəndində də tez-tələsik bir məktəbin tikintisini başa çatdırıblar. Həmin məktəbdə də artıq çatlar əmələ gəlib. Ələsgər kəndində də bir məktəbin tikintisi başa çatmaqdadır. Aşağı Tala kəndində məktəbin tikintisi başa çatmayıb. Zaqatala rayonun mərkəzində yalnız bir rus məktəbi tam təhvil verilib. Yaxşı olardı ki, Fövqəladə Hallar Nazirliyi 22 məktəb və 2 minə yaxın evin tikintisi başa çatıb deyəndə həmin məktəb və evlərin ünvanlarını da göstərsin”.\nTenderlərdə ancaq hökumətə yaxın şirkətlər iştirak edib\nƏfqan Muxtarlı insanların bir qisminin çadırlarda yaşadığını deyib. “Zəlzələdən zərər çəkənlərin bir çoxu banklardan kredit götürərək həyətlərində bir və iki otaqlı evlər tikiblər. Çünki yanvar ayında Zaqatalada çadırda yaşamaq qeyri-mümkündür. Yüzlərlə ailə tövlədə yaşayır. Bəzi ailələr isə öz hesabına aldıqları vaqonlarda məskunlaşıb. Fövqəladə Hallar Nazirliyinin tikdiyi evlər də keyfiyyətsizdir. Onların tikdiyi evlərdə tüstü boruları və dəm qazının çıxması üçün şaxtalar nəzərdə tutulmayıb. Çünki həmin evləri tikən ustalar peşəkar deyil”.\nZəlzələ bölgəsində monitorinq aparmış “Kür” Vətəndaş Cəmiyyəti Qərargahının qurucularından olan “Turan” informasiya agentliyinin direktoru Mehman Əliyev “Media forum”a açıqlamasında zəlzələ nəticəsində dağılmış evlərin tikintisində şəffaflığın olmadığını və heç bir tender keçirilmədiyini deyib: “Tenderlərdə ancaq hökumətə yaxın şirkətlər iştirak edir”.\nMehman Əliyev Fövqəladə Hallar Nazirliyinə müraciət göndərdiklərini qeyd edib: “İstəyirik ki, bizə tikilən həmin evlərin və məktəblərin harada yerləşdiyini və kimlərə məxsus olduğunu açıqlasınlar. Biz də gedək yoxlayaq. Əgər ünvanlar, adlar açıqlaya bilmirlərsə, deməli, o evlər, məktəblər yoxdur. Biz monitorinq aparan zaman heç bir işin normal getmədiyini, bəzi yerlərdə ümumiyyətlə tikinti işləri aparılmadığını gördük. Onların açıqladığı kimi, 3 minə yaxın ev tikilə bilməz. Yaydıqları məlumat cəfəngiyyatdır. Əgər evlər həqiqətən tikilsəydi, Fövqəladə Hallar Nazirliyi öz saytında həmin məktəb və evlərin ünvanlarını, ev sahiblərinin adlarını açıqlayardı”.\nZaqatala rayon sakini Tahir Çobanov zəlzələ nəticəsində onun evinə ziyan dəydiyini söyləyib: “Mənim evim ötən il mayın 27-dən sökülsə də, hələ tikib təhvil verməyiblər. Prezidentə, Fövqəladə Hallar Nazirliyinə, Zaqatala Rayon İcra Hakimiyyətinə müraciətlər göndərmişəm. Hələ cavab gəlməyib. Sentyabr ayından gəlib evin layihəsini çəkiblər. Amma hələ bir nəticə yoxdur”.\nTahir Çobanov 9 aydır çadırda yaşadığını bildirib: “Qışın soyuğunda çadırda yaşamaq qeyri-mümkündür. Hara müraciət edim ki, mənə kömək eləsinlər? Yoldaşım da xəstədir, mən də xəstəyəm. Yoldaşım şəkər xəstəsidir, mən də acınacaqlı vəziyyətə görə ürək xəstəliyinə tutulmuşam. Dövlətdən heç bir dəstək görməmişik”.\nSakinlər kredit götürüb ev tikəcəklərini deyir, rəsmilər isə yenə də rəqəmlər sayır\nQışın soyuğunda çadırlarda yaşamağın qeyri-mümkün olduğunu vurğulayan Tahir Çobanov məhz bu səbəbdən əhalinin kirayələrdə yaşadığını qeyd edib: “Hər ay 200-300 manat kirayə pulu verməyə imkanımız yoxdur. Gözləyirəm ki, evimi nə vaxt təhvil verəcəklər. Evimi təhvil verməsələr, bankdan kredit götürüb özümə ev tikəcəm. Çünki onları gözləyəsi olsam, ömrümün axırına kimi çadırda yaşamalı olacam”.\nZaqatala Rayon İcra Hakimiyyəti başçısının birinci müavini Elman Ramazanov Fövqəladə Hallar Nazirliyinin yaydığı məlumatın həqiqəti əks etdirdiyini söyləyib: “Əfqan Muxtarlı kimi insanlar harada problem var, onu axtarır, yaxşı şeyləri isə görmək istəmirlər. Hazırda 3003 ev tikilir. 2560 ev isə sahiblərinə təhvil verilib. 10 məktəbin tikintisi də başa çatıb”. Elman Ramazanov bərpa-gücləndirmə işləri üçün 2889 ev sahibinə kompensasiya veriləcəyini də deyib.\nBu arada yayılan başqa bir məlumat da diqqət çəkdi. Qəbələ rayonunun baş memarı Təbriz Abdulxalıqov bildirib ki, qolf meydançasının tikintisi ilə bağlı bir neçə layihə və variantlar üzərində iş aparılır. Koreya, Böyük Britaniya və Türkiyə şirkətləri tərəfindən hazırlanmış layihələrin hansının qəbul olunması ilə bağlı yekun rəy yoxdur. Baş memarın sözlərinə görə, Qəbələdə elə bir qolf meydançası tikiləcək ki, dünyada analoqu olmasın. Onun sözlərinə görə, artıq meydançanın tikintisi üçün 150 hektar sahə də ayrılıb.\nATV-nin efirində zəlzələ biabırçılığı ...\nAzərbaycanda 4 bal gücündə zəlzələ oldu ...\nTürkiyədə daha bir zəlzələ ...\nFHN: Zəlzələ nəticəsində dağıntı qeydə alınmayıb ...\nLənkəran rayonunda zəlzələ olub. ...


23:16 04.09.2020 Qısa URL\nBAKI, 4 sentyabr — Sputnik. Müğənni Gülay Zeynallı həyat yoldaşı Kamil Zeynallıdan boşanması ilə bağlı xəbərlərə münasibət bildirib.\nSputnik Azərbaycan xəbər verir ki, sənətçi bu barədə "MTV Azərbaycan"da yayımlanan "10-dan sonra" verilişində danışıb. Müğənni boşandığını üstüörtülü olsa da, etiraf edib:\n"Hər kəs reytinq istəyir. Bu, jurnalistlərin işidir. Haqqımda yazılmalıdır. Amma düşünmək lazımdır ki, bu insan axı tək deyil. Bunun anası, ailəsi var. Bir insan nə yaşayırsa, alnına yazılan qismətdir. Bunu heç kim poza bilməz. Gedirəm, ayağım büdrəyir. Deyirəm ki, belə də olmalı imiş. Bunları qəbul edirəm, məcburam. Elə şeylər yazılır ki, ailəm pis olur".\nQeyd edək ki, 2010-cu ildə ailə quran cütlüyün boşanması bir neçə ildir müzakirə olunur. Buna zəmin yaradan isə onların ayrı evlərdə yaşaması, Kamilin qızı ilə daha çox evdən yox, restoran, bağça və digər yerlərdən paylaşım etməsi, Gülayın idmançı həbs olunarkən sosial şəbəkələrdə və mediada sərgilədiyi davranışlardır. Bundan başqa, idmançı Kamil Zeynallı evini satır. Zeynallı Mərkəzi Neftçilər Xəstəxanası yaxınlığında yerləşən üçotaqlı evini 200 min manata satışa çıxarıb.


إِنَّا وَآلُ أَبِي سُفْيَانَ أهْلُ بَيْتَيْنِ تَعَادَيْنَا فِي اللهِ، قُلْنا: صَدَقَ اللهُ، وَقَالُوا: كَذَبَ اللهُ، قَاتَلَ أَبُو سُفْيَانَ رَسُولَ الله (صَلَّى الله عليه وآله و سلم)، وَقَاتَلَ مُعَاوِيَةُ عَلِيَّ بْنَ أَبِي طَالِبٍ (عليه السلام)، وَقَاتَلَ يَزِيدُ بْنُ مُعَاوِيَةَ\nالحُسَيْنَ بْنَ عَلِيٍّ (عليهما السلام)، وَالسُّفْيَانِيُّ يُقَاتِلُ القَائِمَ (عليه السلام)\nBöyük xilaskar İmam Mehdiyə (ə) qarşı qiyam edən Süfyaninin də Əbu Süfyaninin nəslindən olması heç də uzaq ehtimal deyil. Rəvayətlərdə həmin məsələyə toxunulmuşdur. Nəsil-nəcabətdən də mühüm məsələ onun Əbu Süfyanın yolu və proqramlarını davam etdirməsi və eyni xüsusiyyətlərə sahib olmasıdır. O, İmam Mehdinin (ə) zühurundan az müddət əvvəl Şam vilayətində qiyam edəcək, çoxlu sayda günahsız insanların qanını axıdacaq, insanları öldürməkdən çəkinməyəcək. İmam Sadiq (ə) onun haqda belə buyurmuşdur: “Əgər Süfyanini görsən, insanların ən alçağını görmüsən.” (“Kəmalud-din”, 2-ci cild, səh.557, fəsil 57, hədis 10.)\nSüfyanilərlə dəccalların fərqinə gəldikdə isə, “dəccallar” cahanşümul inqilaba qarşı gizli, “süfyanilər” isə aşkar mövqedə duracaqlar. Onların hər ikisi həqiqətdə iki fərqli simaya sahib olsalar da, eyni prizmadan çıxış edəcəklər. (“Hokuməte cəhaniye həzrət Mehdi (ə.c)”, Ayətullah əl-üzma Məkarim Şirazi, səh.77-81.) Rza Şükürlü (Maide.az)


BANM - Bakı Ali Neft Məktəbi ilə "Bahar Enerji Əməliyyat Şirkəti" arasında Anlaşma Memorandumu imzalandı\nBakı Ali Neft Məktəbi ilə "Bahar Enerji Əməliyyat Şirkəti" arasında Anlaşma Memorandumu imzalandı\nBakı Ali Neft Məktəbinin rektoru Elmar Qasımov “Bahar Enerji Əməliyyat Şirkəti”nin prezidenti Con Harkinslə görüşüb.\nCon Harkinsi təyinatı münasibəti ilə təbrik edən Elmar Qasımov Bakı Ali Neft Məktəbi, təlim-tədris prosesi, həyata keçirilən işlər, əldə olunan uğurlar barədə qonağa ətraflı məlumat verib.\nRektor ölkənin ən intellektual və qəbul imtahanlarında yüksək nəticələr göstərən gənclərinin Bakı Ali Neft Məktəbini seçdiyini vurğulayaraq, bu il Prezident təqaüdünə layiq görülmüş 102 nəfərdən 23-nün məhz Bakı Ali Neft Məktəbinin tələbəsi olduğunu diqqətə çatdırıb. BANM-də müasir beynəlxalq tədris sisteminə uyğun ingilisdilli peşəkar mühəndis kadrlarının hazırlandığını bildirən E.Qasımov Ali Məktəbin beynəlxalq səviyyəli yerli və transmilli şirkətlərlə sıx əməkdaşlıq etdiyini də qeyd edib.\nRektor Ali Məktəbin məzunlarının partnyor şirkətlərdə istehsalat təcrübəsi keçdiyini, eləcə də, işlə təmin olunduğunu vurğulayıb. O eyni zamanda, gələcəkdə “Bahar Enerji Əməliyyat Şirkəti”ndə çalışan bir neçə mütəxəssisin BANM-in məzunlarından olacağına ümidvar olduğunu deyib.\nCon Harkins isə öz növbəsində bildirib ki, “Bahar Enerji Əməliyyat Şirkəti”in 800 işçisindən 12 nəfəri peşəkar mühəndisdir. O eyni zamanda, qeyd edib ki, 5 il əvvəl şirkətdə 12 xarici əməkdaş çalışırdısa, bu gün onların sayı cəmi 3 nəfər təşkil edir. Çünki, əcnəbilərin tutduğu yüksək vəzifələri indi yerli mütəxəssislər icra edir.\n“Sizin dünya standartlarına uyğun kampus və çox funksional laboratoriyalarınız tələbələrə real bizneslə tanış olmaq imkanı yaradır. Mən özüm də mühəndisəm. Mühəndislər üçün istehsalat təcrübəsinin önəmini anlayıram. Bu baxımdan, Bakı Ali Neft Məktəbinin tələbələrini strukturumuzla daha yaxından tanış etmək istəyirik. Bu, bizə yüksək potensiallı tələbələrlə tanış olmaq və onları zərurət yaranarsa, işlə təmin etmək imkanı yaradacaq”.\nSonda qarşılıqlı əməkdaşlığa dair Anlaşma Memorandumu imzalanıb. Memorandum BANM tələbələrinin “Bahar Enerji Əməliyyat Şirkəti”ndə təcrübə, şirkətin mütəxəsislərinin isə Ali Məktəbin tələbələri üçün master klasslar keçməsini, eyni zamanda əməkdaşlıq əlaqələrinin daha da genişləndirilməsini nəzərdə tutur.\n“Bahar Enerji Əməliyyat Şirkəti” “Bahar” və “Qum dəniz” yataqlarında əməliyyat aparan ABŞ-ın “Greenfields Petroleum” şirkətinin törəməsidir.\nXatırladaq ki, 22 dekabr 2009-cu ildə Azərbaycan Respublikası Dövlət Neft Şirkəti və “Bahar Enerji Əməliyyat Şirkəti” arasında sözügedən yataqların kəşfiyyatı, bərpası və işlənməsi üçün hasilatın bölünməsi haqqında razılaşma imzalanıb.


Fərqinə varılmayan kiçik problemlər cinsi həyatınıza mənfi təsir edə bilər » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 14-06-2015, 02:00\nSəs ver: Fikir verilməyən kiçik problemlər cinsi həyata mənfi təsir edə bilər. Bilindiyi kimi yuxusuzluq bir çox sağlamlıq problemini özü ilə birikdə gətirir. Cinsi həyata olduqca pis təsir göstərən yuxusuzluq cütlərin fikir vermədiyi xırda problemlərdən hesab olunur. Nizamlı və sağlam bir cinsi həyat üçün gündə ən azı 6 saat yatmaq lazımdır. Depressiya, bir çox qadının cinsi istəksizliyində böyük rol oynayır. Qadın kişi əlaqələrində olduqca mənfi təsirə sahib olan depressiyanın mütəxəssislər tərəfindən müalicə edilməsi vacib məsələlərdən biridir. Stressli bir iş həyatı kişilərdə libido səviyyəsini salmaqdadır. İş həyatında olan stress, evə iş gətirmək və s, əlaqələrdə qarşı cinsin gərilməsinə səbəb ola bilər. Həmin problemlərin qarşısını almaqla aktiv cinsi həyatı bərpa etmək olar.\nÇəki almaq da həm fiziki, həm də ruhi mənada özünə inamı azaldan bir vəziyyət hesab olunur. Bu baxımdan qadın ya da kişidə artıq çəki olduqda özünə etibar və inam azaldığından zamanla cinsi həyatda istəksizlik halları ola bilər. Özünə inam əskikliyi cütlərin əlaqələrində ciddi problemlər yarada bilər. İstifadə edilən dərmanlara da diqqət yetirmək lazımdır. Əks təsirləri yorğunluq və halsızlıq olan bir dərman, cinsi əlaqənin tamamilə soyumasına səbəb ola bilər. loading... Nazlı_qız\nDepressiyanın cinsi həyata təsiri\nArtiq ele bir dovrde yasayiriq ki cinsi zeiflikliyede elac vardir\n14 iyun 2015 23:11\nYuxusuzluq cox seye mane olur, ama mence ona hec bir sey mane ola bilmez bir sevgi ve isteksizliyi cixmaq sertile...\n14 iyun 2015 08:21\nHer sey cinsi heyata tesir edir. Yorgunluq stres eseb de ola biler. Ona gore bunlardan uzaq olmaq lazimdir\n14 iyun 2015 06:40\nTeşekkür melumat üçün.\n14 iyun 2015 06:25\nMence iwdeki stres tesir etmir.yox eger edirse onda bu iw stresinden yox mence isteksizlikden ve sevgi qitligindandir.eksine iw ve s.den dogan stresleri insan evde bir birile munasibetde atir,daha iwde stres yawamiwam deyib uzunu cevirib yatmir,men tek kiwileri nezerde tutmuram.qadinlarda var ya evde iwi cox olub ya da iw qadinidir iwde stresi ve ya iwi cox olub axwam olan kimi yatmaga qacir.ama biz bele hesab etmirik.hetta bele movzu muzakire edende de tesdiqlememiwik.eksine qadin ya da kiwi evin ya iwin stresini ustunden atmaq ucun bir biri ile yaxin olar.yox eger hansisa qacirsa bundan demek sevgide azalma var.\n14 iyun 2015 02:37


Azərbaycanda keçmiş deputat həbs edilib\nAzərbaycan Milli Məclisinin keçmiş deputatı Rəfael Cəbrayılov həbs olunub.\nMəlumata görə, keçmiş deputat külli miqdarda dələduzluqda suçlanılır. İddia olunur ki, sabiq deputat sənəd düzəltmək adı ilə vətəndaşı aldadıb, 240 min manat pulunu ələ keçirib.\nCinayət işinin materiallarında göstərilib ki, keçmiş deputatın qardaşı Rauf Cəbrayılov Bakının Binəqədi rayonunda 2 hektar torpaq sahəsi satıb. Torpağı alan şəxs mülkiyyət sənədini əldə etmək istəyib. Keçmiş deputat torpaq sahəsinə çıxarış almaqda ona kömək edə biləcəyinə söz verib. Bu adla da ondan 240 min manat aldığı iddia edilir.\nOnun işi üzrə araşdırmalar Baş prokuror yanında Korrupsiyaya Qarşı Mübarizə İdarəsində aparılır.\nRəfael Cəbrayılov aprelin 2-də Binəqədi rayon Məhkəməsində hakim qarşısına çıxarılıb. Cinayət Məcəlləsinin 178.3.2 (külli miqdarda ziyan vurmaqla dələduzluq) maddəsi ilə onun barəsində ilkin istintaq dövrü üçün 4 aylıq həbs-qətimkan tədbiri seçilib. Bu maddədə 5 ildən 10 ilə qədər azadlıqdan məhrumetmə cəzası nəzərdə tutulub.\nCəbrayılov Milli Məclisin III, IV və V çağırış deputatı olub.\nKeçmiş deputatın adı bundan əvvəl də maliyyə qalmaqallarında hallanıb. 2019-cu ildə deputat mandatını borca görə girov qoyması haqda məlumat yayılandan sonra onun deputat səlahiyyətlərinə xitam verilib.


Almaniyada taksi sürücüləri nə qədər qazanır? - Editor.az\nAlmaniyada taksi fəaliyyəti ilə məşğul olan əcnəbilərin sayı günü-gündən artır.\nEditor.az avtosfer.az-a istinadən bildirir ki, Almaniyada bu işlə xüsusilə Türkiyə, İran və İraqdan gələn əcnəbilər məşğul olurlar. Taksi fəaliyyəti ilə məşğul olmaq isə elə də asan deyil.\nAlmaniyada bu sahədə apardığımız araşdırmalar nəticəsində öyrəndik ki, taksi fəaliyyəti ilə məşğul olmaq istəyən şəxslərin sürücülük təcrübəsi minmum üç il olmalıdır. Sürücülük təcrübəsi sürücülük vəsiqəsinin alındığı gündən hesablanır. Daha sonra bu peşə ilə bağlı fəaliyyət göstərən uyğun bir şirkət tapmalıdır. Yaş məhdudiyyəti yoxdur. Yaşadığınız ərazidə fəaliyyət göstərən polis məntəqəsindən həbs və ya saxlanılmanın olmaması ilə bağlı sənəd alınmalıdır. Sərxoş halda və ya narkotik maddələrin təsiri ilə hansısa qanun pozuntusuna yol verən və buna görə polisdə qeydiyyatda olan şəxslərə bu sənəd verilmir.\nBundan sonra şəxsin etməli olduğu taksi fəaliyyəti ilə bağlı xüsusi təlimlər verən məktəblərə qeydiyyat üçün müraciət etməkdir. Almaniyada, demək olar ki, hər sürücülük məktəbi bu tip kurslar verir. Kurslar 3-6 aya qədər davam edə bilir.\nKursun sonunda taksi sürücüsü olmaq istəyənlər üçün bir yazılı, bir də şifahi imtahan olur. İmtahanlarda tələb olunan balı yığan şəxslərə taksi fəaliyyəti ilə məşğul ola bilmək üçün sertifikat verilir.\nKurslar olduqca vacibdir. Çünki Almaniyada yoldan keçən taksini saxlamaq olmaz. Uyğun taksi şirkətinə zəng vuran müştəri hazırda olduğu və gedəcəyi küçənin adını verir. Taksi sürücüsü sifarişi SMS və yaz xüsusi proqram (Mobil APP) vasitəsi ilə alır. Almaniyada hər taksi sürücüsü gündə təxminən 100-150 avro qazanır. Qazancın 50 % taksi şirkətinə verilir, qalanı da sürücünün…\nAlmaniyada taksi fəaliyyətində istifadə edilən avtomobillərin istehsal ili yenidir. Ona görə çox da texniki baxıma ehtiyac duyulmur. Lakin texniki baxım lazım olarsa, bu, şirkətə verilən pulla ödənilir. Taksi sürücüsünün dövlətə ödədiyi vergini də çıxsaq, aylıq təmiz maaşı təxminən 1800-2000 avro edir. Xüsusi olaraq qeyd edək ki, bu, Almaniyada əyalətlərə görə dəyişir.


Beynəlxalq Tibb bacısı Günü / XƏBƏR / Professional Tibbi Informasiya Portalı\nBeynəlxalq Tibb bacısı Günü\nHər il 12 May günü Beynəlxalq Tibb bacısı Günü olaraq qeyd olunur. Başqa sözlə desək , bu gün bizim əlimizə bir daha fürsət düşür ki, ən humanist peşə nümayəndələrindən biri olan tibb bacılarını bir daha təbrik edək və onlara öz minnətdarlığımızı bildirək.\nTibb bacıları - ilkin tibbi təhsil almış və həkim göstəriş və reseptlərini diqqətlə izləyərək həyata keçirir. Onlar həkimlərin ən əsas-vacib köməkçisidir, çünki xəstənin müalicə dövründə yanında olmaq və təqib etmək ən çox tibb bacılarının üzərinə düşür. Hal-hazırda tibb bacıları ən böyük sağlamlıq işçilərinin kateqoriyasını təşkil edir, çünki tibb təcrübəsində tibb xidmətlərinin böyük bir hissəsi yalnız tibb bacıları tərəfindən təmin edilir.\nTibb bacılarının professional bayramı, tanınmış ingilis qadınlarından biri olan Florence Nightingale-nin doğum günündə qeyd olunur, hansı ki, Krım müharibəsi dövründə (1853-1856)ilk dəfə dünyada tibb bacılarının mərhəməti xidmətini təşkil etmişdi.


"Azərbaycan Avropa üçün strateji əhəmiyyət daşıyan ölkədir" -\n9 İyul 2018 23:34\n"Azərbaycan Avropa üçün strateji əhəmiyyət daşıyan ölkədir" - İlham Əliyev\n"ABŞ Prezidentinin məktubları Amerika hökumətinin Azərbaycana olan hörmətini göstərir".\nAzNews.az-ın məlumatına görə, bunu iyulun 8-də Azərbaycan Prezidenti İlham Əliyev Nazirlər Kabinetinin 2018-ci ilin birinci yarısının sosial-iqtisadi inkişafının yekunlarına və qarşıda duran vəzifələrə həsr olunan iclasında giriş nitqində deyib.\nİlham Əliyev bildirib ki, Azərbaycan indi Avropa İttifaqı ilə yeni Saziş üzərində işləyir: “Avropa İttifaqına üzv ölkələrin üçdəbir hissəsi ilə Azərbaycanın strateji tərəfdaşlığı haqqında sənədlər vardır. Bu, əlbəttə, onu göstərir ki, Azərbaycan Avropa üçün strateji əhəmiyyət daşıyan ölkədir.\nPrezident vurğulayıb ki, beləliklə, apardığımız uğurlu xarici siyasət nəticəsində Azərbaycan demək olar ki, bütün ölkələrlə, bütün güc mərkəzləri ilə çox səmərəli, işgüzar, bərabərhüquqlu münasibətlər qura bilmişdir:\n“Bu münasibətlər qarşılıqlı inam, hörmət, bir-birinin işinə qarışmamaq prinsipləri əsasında qurulur. Beləliklə, ölkəmizin uğurlu inkişafı üçün çox gözəl beynəlxalq mühit mövcuddur. Deyə bilərəm ki, bu mühiti biz yaratmışıq. Əminəm ki, bundan sonra da bu istiqamətdə ardıcıl siyasət aparacağıq”.


Mühasibat uçotu və Audit kafedrası – Azərbaycan Kooperasiya Universiteti\nŞəhla Əli qızı Cəfərova – Azərbaycan Kooperasiya Universitetinin Mühasibat uçotu və audit kafedrasının müdiri, iqtisad elmləri üzrə fəlsəfə doktoru, dosent.\n1981- 2007 ci ilə kimi müxtəlif idarə və təşkilatlarda mühasib və mühasib köməkçisi vəzifələrində çalışmışdır.1999-2007- ci illərdə Bakı Dövlət Sosial-İqtisadi kollecində müəllim kimi fəaliyyət göstərmişdir. 2000- 2007- ci illərdə Azərbaycan Dövlət İqtisad Universitetinin dissertantı olmuşdur. 2007-ci ildə isə Bazar iqtisadiyyatı şəraitində auditin analitik təminatı və onun təkmilləşdirilməsi problemləri mövzusunda dissertasiya işini müdafiə etmişdir. Elmlər namizədi alimlik dərəcəsi üzrə müdafiə etdiyi ixtisasın şifri 08.00.12 Mühasibat uçotu, statistika dır. Ş.Ə.Cəfərova 2007-ci ildən Azərbaycan Kooperasiya Universitetinin Mühasibat uçotu və audit kafedrasında baş müəllim kimi fəaliyyətə başlamışdır. 13 may 2008-ci il (protokol №27-K) tarixli qərarı ilə Azərbaycan Respublikası Prezidenti yanında Ali Attestasiya Komissiyası tərəfindən ona iqtisad elmləri namizədi alimlik dərəcəsi verilmişdir. Universitetin Elmi Şurasının 29 aprel 2013-cü il tarixində Mühasibat uçotu və audit kafedrası üzrə dosent elmi adı almaq üçün sənədləri Azərbaycan Respublikasının Prezidenti yanında Ali Attestasiya Komissiyasına təqdim edilmişdir. 27 dekabr 2013-cü il (protokol №33-k) tarixli qərarı ilə Azərbaycan Respublikası Prezidenti yanında Ali Attestasiya Komissiyası tərəfindən mühasibat uçotu və audit kafedrası üzrə dosent elmi adı verilmişdir. Ş.Ə. Cəfərova Universitetin Elmi Şurasıtərəfindən müsabiqə yolu ilə 07 fevral 07.02.2012-ci il tarixdən(rektorun 07.02.2012-ci il tarixli14-K saylı əmri ilə) hal-hazıradək Mühasibat uçotu və audit kafedrasının müdiri və dosent vəzifəsində çalışır. 2 dərsliyin, 1 dərs vəsaitinin, 1 monoqrafiyanın, tədris proqramlarının, elmi-metodik vəsaitlərin və elmi məqalələrin müəllifidir.\nMühasibat uçotu və audit kafedrası 1964-cü ildən İqtisadi fənlər kafedrasının tərkibində fəaliyyət göstərmişdir. Bu illər ərzində kafedraya Respublikanın i.e.n., dosent Hacımurad Bəylər oğlu Tabasaranski, i.e.d., professor Veysəl İlyas oğlu İsayev, i.e.n. dosent Xanoğlan Əndəlif oğlu Hüseynov kimi məşhur iqtisadçılar rəhbərlik etmişlər. 1998-2012-ci ilə kimi kafedraya i.e.n., dosent Ənvər Sadıq oğlu Salahov rəhbərlik etmişdir. 07 fevral 2012-ci ildən hal-hazıradək iqtisad elmləri namizədi, dosent Şəhla Əli qızı Cəfərovanın rəhbərliyi ilə fəaliyyət göstərir. Kafedranın əməkdaşları tərəfindən aparılmış elmi-tədqiqat işlərinin nəticələri kimi çoxsaylı tədris proqramları, monoqrafiya və məqalələr də nəşr olunmuşdur. Mühasibat uçotu və audit kafedrasında bazar iqtisadiyyatına keçidlə əlaqədar problemlər, beynəlxalq standartlar əsasında müasir maliyyə-mühasibat uçotu öyrənilir və 2017/2020 ci illər üzrə Mühasibat uçotu və audit kafedrasında Azərbaycanda uçot və hesabatların milli iqtisadiyyatın perspektiv inkişaf hədəflərinə uyğun təkmilləşdirilməsi problemləri mövzusunda elmi- tədqiqat işi aparılır. Elmi-tədqiqat işləri 8 istiqamətə ayrılmışdır :\n1. Dos.Ş.Ə.Cəfərova, Dos.Ş.M.İbrahimov : Milli iqtisadiyyatın perspektiv inkişaf hədəflərinə uyğun xidmət sferasında idarəetmə uçotunun təkmilləşdirilməsi xüsusiyyətləri;\n2. Dos.Ə.S.Salahov: Mühasibat uçotunun müasir standartlarının tələblərinə uyğun təkmilləşdirilməsi və kompüterləşdirilməsi prinsipləri;\n3. Dos.A.F.Məmmədova: İqtisadiyyatın dövlət sektorunda səmərəliliyin artırılması problemləri;\n4. Dos.V.M.Mehdiyev: Kommersiya müəssisələrində kapitalın uçotunun Milli Mühasibat Uçotunun Standartları və iqtisadiyyatın strateji inkişaf hədəflərinə uyğun təkmilləşdirilməsi prinsipləri;\n5. Dos. M.K.Tağıyeva : Azərbaycan Respublikasının ıqtisadi inkişafını təmin edən statistik göstəricilər və onun hesablanmasının mütərəqqi metodları;\n6. B/m T.Q.Baqişeva, b/m A.Ə.Adıgözəlova: Azərbaycan Respublikasında auditin təşkilinin müasir problemləri və onun milli iqtisadiyyatın strateji yol xəritəsinə uyğun təkmilləşdirilməsi istiqamətləri;\n7. B/m E.Q.Qarayev: Müstəqil Azərbaycanın yüksələn inkişaf strategiyasının reallaşdırılması istiqamətində Maliyyə nəzarəti və auditin təkmilləşdirilməsi istiqamətləri;\n8. B/m K.B.Tağıyev: Azərbaycan Respublikasının iqtisadi inkişafı ilə bağlı göstəricilərin hesablanmasının təkmilləşdirilməsi istiqamətləri.


İsmayıllıda 81 yaşlı qadının qətlinin təfərrüatları bəlli oldu\n4 İyul 2014 16:53\nİsmayıllıda 81 yaşlı qadını qətlə yetirmiş şəxs həbs edilib.\nBaş Prokurorluğun mətbuat xidmətindən Publika.az-a verilən məlumata görə, iyulun 2-də saat 07 radələrində İsmayıllı şəhər sakini, 1933-cü il təvəllüdlü Talıbova Rəbiyyə Qasım qızının üzərində zorakılıq əlamətləri olan meyitinin İsmayıllı şəhəri, Q.Aslanov küçəsində tapılması barədə rayon prokurorluğuna daxil olmuş məlumat əsasında rayon prokurorluğu və Polis Şöbəsinin əməkdaşları tərəfindən məhkəmə-tibb ekspertinin iştirakı ilə hadisə yerinə və meyitə baxış keçirilib, maddi sübutlar götürülüb və digər zəruri prosessual hərəkətlər yerinə yetirilib.\nRayon prokurorluğu və Polis Şöbəsinin əməkdaşları tərəfindən həyata keçirilmiş təxirəsalınmaz istintaq və əməliyyat-axtarış tədbirləri nəticəsində İsmayıllı rayon sakini Cəbiyev Elbrus Samir oğlu şübhəli şəxs qismində tutularaq istintaqa cəlb olunub.\nİstintaqla müəyyən olunub ki, iyulun 1-də, saat 17 radələrində Elbrus Cəbiyev əvvəllər kirayədə qaldığı İsmayıllı şəhəri, Q.Aslanov küçəsi, 31A saylı evin həyətində sərxoş vəziyyətdə aralarında yaranmış mübahisə zəminində keçmiş qonşusu Rəbiyyə Talıbovaya küt alətlə xəsarətlər yetirərək onu qəsdən öldürüb. Bundan sonra E.Cəbiyev R.Talıbovanın meyitini həmin evin döşəməsinin altında gizlədib, saat 04 radələrində isə meyiti evdən çıxararaq yolun kənarına atıb.\nE.Cəbiyev iş üzrə təqsirləndirilən şəxs qismində cəlb olunaraq ona Cinayət Məcəlləsinin qeyd edilən maddəsi ilə ittiham elan olunub və məhkəmənin qərarı ilə barəsində həbs qətimkan tədbiri seçilib.


Aftandil Hacıyev: "Mövsüm başa çatdıqdan sonra müzakirələr aparacağıq" - Stadium.az\n28.04.2019 | 1653 dəfə oxunub\n“Səbail”in baş məşqçisi Aftandil Hacıyev Azərbaycan Premyer Liqasının 26-cı turunda evdə “Qəbələ”yə 2:1 hesabı ilə qalib gəldikləri matçdan sonra keçirilən mətbuat konfransında jurnalistlərin suallarını cavablandırıb:\n- Komandamı təbrik edirəm. Mövsümün ən vacib qələbəsini qazandıq. Gərginlik böyük idi, ancaq uşaqlar təmkinli oldular. Azarkeşlərimizi də təbrik edirəm. Onların sayı durmadan artır və bu, bizi sevindirir.\n- Elxan Əhmədovun Premyer Liqada nə işi var?\n- Gənc qapıçıdır...\n- 26 yaşında gənc?\n- Qapıçı üçün çox yaş deyil. Təcrübəsi də azdır. Bəli, səhvləri oldu. Ancaq bu gün ondan razı qaldım.\n- Bürünc medala görə sizi təbrik etmək olar?\n- Xeyr, hələ tezdir. Doğrudur, 5 xal fərq yarandı. Ancaq növbəti turda “Qarabağ”la oynayırıq. Belədə, 3-cü yerin taleyi son tura qala bilər.\n- Ruslan Qurbanova nə olub?\n- Zədədən sonra oyun tonusundan düşüb.\n- Komanda Avropa Liqasının demək olar ki, qapısını açıb. Yəqin ki, yayda komandaya yeni qolkiper cəlb olunacaq?\n- Bu suala cavab verə bilmərəm. Çünki planlar barədə rəhbərliklə mövsüm başa çatdıqdan sonra müzakirələr aparacağıq. İstər transfer mövzusu olsun, istərsə də klubun büdcəsi haqda. Ancaq Rıbkanın zədəsi ciddi olsa, bir tək Elxan Əhmədovun ümidinə qala bilmərik və təbii ki, əlavə qapıçıya ehtiyacımız olacaq.\n- Bu sual birbaşa sizə aid olmasa da, maraqlıdır, ukraynalı futbolçulara qarşı ölkə çempionatımızdakı “soyqırım” nədən qaynaqlanır? Əvvəlcə, “Neftçi”dən Kiril Petrov, ardınca “Qəbələ”dən Dmitri Bezotosnı, bu gün də Aleksandr Rıbka zədələndi.\n(Gülərək) Bu, o deməkdir ki, ukraynalılar Azərbaycan çempionatının sürəti ilə ayaqlaşa bilmirlər.


Google Mətn Reklamı Dəyişiklikləri ilə Düşünülməli 3 Şey Martech Zone\nGoogle Mətn Reklam Dəyişiklikləri ilə düşünülməli 3 şey\nBazar ertəsi, Sentyabr 12, 2016 Çərşənbə axşamı, sentyabr 13, 2016 Tim Krozek\nGoogle genişləndirilmiş mətn reklamları (ETA) rəsmi olaraq canlıdır! Yeni, daha uzun mobil ilk reklam formatı, mövcud masa üstü dostu standart reklam formatı ilə yanaşı bütün cihazlarda yayımlanır - ancaq hələlik hələlik. 26 oktyabr 2016-cı ildən başlayaraq reklam verənlər artıq standart mətn reklamları yarada və yükləyə bilməyəcəklər. Nəhayət, bu reklamlar ödənişli axtarış tarixçəsinin salnaməsinə girəcək və axtarış nəticələri səhifənizdən tamamilə yox olacaq.\nGoogle, reklam verənlərə bu günə qədər verdikləri ən böyük hədiyyəni təqdim etdi: məhsullarını və xidmətlərini izah etmək üçün yüzdə 50 daha çox reklam kopyalama sahəsi və əlavə simvol. Ancaq bu fürsəti boşa versəniz, rəqiblərin yeni formatda reklam yazmaq, sınaqdan keçirmək və SEM strategiyalarını optimallaşdırmaq üçün vaxt sərf etdikləri üçün sizə böyük mal olacaq. Google-un son vaxtı yaxınlaşdıqda, reklamverənlər axtarış marketinq mənzərəsində rəqabətçi olmaq üçün dərhal mövcud reklam yaradıcılığını yazaraq işə başlamalıdırlar.\nGoogle, may ayında beta versiyasını başlatdıqdan sonra ETA'lara çox diqqət yetiririk. Artıq şirkətim müştərilərinin üçdə birindən çoxu hesablarının yüzdə 50-də ETA testləri aparır. Öz strategiyanızı qurarkən sizə kömək edəcək üç şey öyrəndik.\n1. Bütün yaradıcılığınızı yenidən düşünün\nMövcud təsvir xətlərinizi bir yerə yığın və təsadüfən atın Pulsuz Göndərmə ikinci başlığınızı cəlbedicidir, yalnız yeni məkanı bəzi simvollarla doldurmaq istəsəniz, amma cavab vermir. Həqiqətən reklam verənlərin bunu gördüklərini və istifadə edərək tıklama dərəcələrinin aşağı düşməsini izlədik boşluq doldurucu strategiya. Bütün mesajı və markanı nəzərə almadan başlığın sonuna kopyasını əlavə etmək, reklamın mənalı olacağına və tıklamaları artıracağına zəmanət vermir.\nGoogle'un Performans Reklamları Marketinqi Direktorunu təxirə salacağam Matt Lawson dedi:\nBu yeniləməni bütün yaradıcılığınızı yenidən qiymətləndirmək üçün bir şans olaraq istifadə edin. Bu, hər zamankindən daha yeni və daha cəlbedici bir şey hazırlamaq üçün bir şansdır.\nÇətinlikdən çox fürsəti düşünün.\n2. Köhnə reklamlarınızı dərhal tərk etməyin\nÖdənişli axtarışdakı hər şeydə olduğu kimi, genişləndirilmiş mətn reklamlarının yeni olması, köhnə reklamlarınızı yarasız şəkildə üstələyəcəkləri demək deyil. Köhnə reklamlarla yanaşı yeni ETA'larınızı işə salın. Standart reklamlarınız ETA'ları üstələyirsə, hansı mesajlaşma strategiyalarının işlədiyini nəzərdən keçirin və ETA formatında olanları uyğunlaşdırın.\n3. Tətillər haqqında düşünməyə başlayın\nTətil mövsümü axtarış marketinqində böyük bir gəlir sürücüsüdür. Daxili komandaların promosyonları idarə etməsi və tətil reklamının surətini miqyasda yazması da olduqca gərgin və vaxt aparan bir şeydir. Bu tətil mövsümündə ən çox dollardan faydalanmaq istəyirsinizsə, ETA strategiyanızı Google-un son tarixindən çox əvvəl hazırlasanız yaxşı olar. Daxili komandanızı indi hazırlayın.\nXarakter uzunluğu ilə təcrübə edin\nİlkin beta testlərimiz, daha uzun ETA'ların ortalama daha yaxşı tıklama dərəcələrinə (TO) sahib olduğunu göstərir, lakin trend hesaba görə dəyişə bilər. Beta müştəri hesablarında başlıq uzunluğunu test etməyi öyrəndik.\nBaşlıqlarda xarakter uzunluğu CTR *\n* Boost beta müştəri hesablarında ortalama ETA tıklama nisbətinə qarşı\nGoogle-un sərəncamında 9 milyarddan çox reklam var. Əlbətdə ki, bəziləri şablonlar tərəfindən yaradılır, buna görə unikal reklamların sayı daha azdır, amma necə dilimləsəniz də milyardlarla reklamı yenidən yazmaqdan danışırıq. Google reklamverənlərə bu problemi həll etmək üçün açıq şəkildə yardım təklif etməyib. Onlayn reklamverənlərin kampaniyalarında nə qədər bənzərsiz və ya şablon reklamlardan istifadə etməsindən asılı olmayaraq əhəmiyyətli dərəcədə yenidən yazma tələb olunur. Hələ hazırlaşmağa başlamamısınızsa, indiki kimi vaxt yoxdur. Sabah gözləmək çox gec ola bilər.\nTags: reklam mətniartırmakmedianı artırmaqctretageniş mətn reklamıgoogle adwordsbaşlıq boşluğu doldurucuklik başına ödəməppcppc agentliyippc ctrboşluq doldurucuyer doldurucu strategiyasımətn reklamı\nTim Krozek CEO'sudur Medianı artırın, aparıcı rəqəmsal reklam yaradıcılığı bazarında.\nBoost Media'dan əvvəl, Krozek, Effektiv Frontier'in qlobal gəlirlərindən və müştəri əldə etmə səylərindən məsul idi. Orijinal 15 nəfərlik komandanın 220 işçiyə və 40 milyon dollardan çox gəlir əldə etməsinə kömək etdi. Səmərəli Sərhəd sonradan Adobe (NASDAQ: ADBE) tərəfindən əldə ediləcəkdir. Support.com-un qlobal satış və iş inkişafı, proqram idarəçiliyi və müştəri xidmətləri ilə də məşğul idi. Daha sonra Flite.com'un marka, agentlik və nəşriyyat işi üçün gəlir gətirmə səylərini idarə etdi.\n14 at Sep 2016, 12: 00 PM\nYaxşı yazı! 135 karakter başlıqlarının daha yaxşı performans göstərdiyini söyləyirsiniz. Ancaq limit 30-30 arasındadırsa, 135-ə necə çatırsınız?


Əsas səhifəTÜRKİYƏMarmara Bölgesi34 İstanbulKlassik və Nadir Avtomobillər üçün Tək Ünvan 'Yeniköy Motors'\n21 / 10 / 2020 34 İstanbul, GENEL, KARAYOLU, Marmara Bölgesi, avtomobil, TÜRKİYƏ\nAklınızda hər hansı bir klassik vasitə varmı? Türkiyədə, hətta dünyada nadir görülən bir avtomobilin olmasını xəyal edirsən? Sonra getmək üçün yalnız bir ünvan var, Yeniköy Motors\nTürkiyənin ən etibarlı və ən böyük lüks avtomobillər parkı ilə 1991-ci ildən bəri milli və beynəlxalq Yeniköy Motors şəbəkəsi ilə firmalar arasında liderlik edir. Yeniköy Motors, Boğazın ən gözəl nöqtəsində yerləşən “Yeniköy” səmtinin adını daşıyır. illərdir dünyaca məşhur avtomobil markalarının dilerlik mərkəzlərini uğurla idarə edir.\nMükəmməl vasitə həvəskarları üçün əvəzolunmaz ünvanlardan biri olan Yeniköy Motors, eyni zamanda əməliyyat lizinqi və daşınmaz əmlak xidmətləri göstərən bir qrup şirkətdir. 2015-ci ildə İngilis əfsanəsi, Aston Martin'in Türkiyədəki distribütorunu götürərək Türkiyənin atalarından olan Yeniköy Motors'un avtomobil sənayesindəki bir müvəffəqiyyətdən daha çox, məşhur avtomobil markalarının satışını 30 ilə yaxındır uğurla götürdü. Yeniköy Motors da Türkiyənin bütün Aston Martin-in hüquqlarına sahibdir. D & D Motor Vehicles A.Ş. quran Aston Martin ayrıca Türkiyəni bir daha evə salmağı xatırladır! Avtomobil həvəskarları bilsə də!\n1928 model Ford 1973 Morris / Mini\n2015-ci ildə İzmir Folkart Qüllələrində ikinci salonunu açan Yeniköy Motors, eyni il İstanbulun Maslak şəhərində Xüsusi Xidmətini və 2018-ci ildə Kartalda üçüncü salonunu açdı; Dünyada nadir hallarda olsa da Türkiyədə klassik avtomobillər üçün görüşmə nöqtəsi. yalnız Türkiyədəki Ferrari'ye Pista, Porsche GT3 RS, Ford Flex'in yanı sıra 1973 Morris / Mini 850 1.0 1970 Pontiac / Grand Am Prix GP Model J, 1969 Chevrolet / Impala, 1990 Cadillac / DeVille 4.6 DTS, 1967 Rolls Royce / Gümüş Kölgə və klassik 1928 Ford da indi satışdadır!\nTürkiyədə tapıla bilməyən bir vasitə axtararaq müştərilərinə bütün qanuni prosedurları tamamladıqdan sonra 30 gün ərzində zəmanətli çatdırılma vasitəsi təqdim edən Yeniköy Motors, uzun və ya qısamüddətli avtomobil kirayəsi seçimləri ilə hər müştərinin ehtiyaclarını ödəməyə də diqqət yetirir. Volkswagen, Ford, Honda, Nissan, Hyundai, Toyota, Opel, Renault kimi alternativ markalı avtomobillər təqdim edən Yeniköy Motors, eyni zamanda Kartal Showroom-da lüks avtomobil portföyünü, bütün avtomobil həvəskarlarını salonlarına dəvət edir!\nKaracabey - Bursa Ayrılığı - Bayramdere - Yeniköy İl Yolu araşdırması və layihə ihalesi ...\n3. Havalimanı və Kanal İstanbul Yeniköy'e Hit\nAfyon Garda Klassik Musiqi Festivalı


"Qüdrətli dəstə" | böyük musiqiçilər | Kayzen\n«Rus musiqiçilərinin bu kiçik, lakin eyni zamanda qüdrətli dəstəsi necə də yüksək poeziya, hissiyyat, istedad və məharətə malikdir», — görkəmli rus tənqidçisi Vladimir Stasovun bu sözləri heç özü də fərqinə varmadan qrupun adını müəyyənləşdirir -«Qüdrətli dəstə»… «Qüdrətli dəstə»ni eyni zamanda «Balakirev dərnəyi» və ya «Yeni rus musiqi məktəbi» adlandırırlar. Sıx yaradıcılıq əməkdaşlığı ilə bərabər, dəstə üzvləri bir-birinə həmçinin səmimi dostluq münasibəti bəsləyirdilər. Onlar yaratdıqları yeni əsərləri çox vaxt yığışıb müzakirə edir, bir-birilə məsləhətləşirdilər. «Qüdrətli dəstə»nin üzvləri rus xalqının tarixindən, məişətindən, nağıllarından seçdikləri mövzuları musiqi dilinə çevirərək vətənpərvərlik ruhu ilə aşılanmış monumental əsərlər bəstələmişlər. Onlar zəngin xalq musiqisi xəzinəsinə müraciət etmiş və həm rus, həm də Qafqazda, Orta və Yaxın Asiyada yaşayan millətlərin özünəməxsus melodiya və ritmlərini əsərlərində səsləndirmişlər. Miliy Balakirev nadir fitri istedad sahibi idi. Onun Qafqaz melodiyaları əsasında fortepiano üçün yazdığı "İslamey" fantaziyası, U.Şekspirin «Kral Lir» faciəsinə bəstələdiyi musiqi, «Tamara» simfonik poeması, romansları, xalq mahnılarının işləmələri rus musiqi xəzinəsinə əbədi daxil olmuşdur. Balakirev həmçinin məharətli pianoçu və dirijor kimi Avropanın bir sıra ölkələrinə uğurlu qastrol səfərləri etmişdi. Bəstəkarın rus musiqisinin çiçəklənməsi naminə gördüyü işlər də qeyd olunmalıdır. Belə ki, 1862-ci ildə onun təşəbbüsü ilə Peterburqda Pulsuz Musiqi Məktəbi açılmışdı.\nAleksandr Borodinin yaradıcılıq irsi həcmcə kiçik olsa da, rus musiqi mədəniyyətində əhəmiyyətli yer tutur. Borodini çox zaman «rus musiqisinin bahadırı» adlandırırlar. Doğrudan da, bəstəkarın şah əsərləri olan «Knyaz İqor» operasında və 2-ci -«Bahadır» simfoniyasında rus tarixinin qəhrəmanlıq səhifələri canlanır, Vətən naminə igidlik, şücaət ideyaları tərənnüm edilir. "İqor polku haqqında hekayət" adlı rus eposu əsasında yazdığı «Knyaz İqor» operasının baş qəhrəmanı — rus knyazı qıpçaqlara qarşı yürüşə çıxır, lakin məğlubiyyətə uğrayır. İqoru və ümumiyyətlə, rusları səciyyələndirərkən Borodin milli folklorun xüsusiyyətlərindən istifadə etmişdir. Qıpçaqlara gəldikdə isə onlar gözəl, ifadəli Şərqsayağı musiqi vasitəsilə təsvir edilir və heç də əsərin mənfi qəhrəmanları kimi deyil, rusların layiqli tərəf-müqabilləri kimi qələmə verilirlər. Şərq musiqisinə dərindən bələd olduğunu Borodin «Knyaz İqor»dan başqa, «Orta Asiyada» simfonik lövhəsində də nümayiş etdirmişdir. Bəstəkar həmçinin gözəl romanslar müəllifi kimi də şöhrət qazanmışdır.\nModest Musorqskinin musiqi dünyası öz dramatik, hətta faciəvi xarakteri ilə seçilir. Yaradıcılığını xalqın taleyinə, onun azadlığının, mənəviyyatının qorunmasına həsr etmiş Musorqski rus musiqi folklorunun ən qədim qatlarına müraciət etmişdir. Bəstəkarın özünəməxsus dəst-xətti onun məşhur «Boris Qodunov» (A.Puşkinin poeması üzrə) və «Xovanşina» operalarında dinləyicini dərhal özünə cəlb edir. Musorqskinin xalqın acınacaqh vəziyyətindən bəhs edən mahnı və romansları sırasında «Yeryomuşkanın laylası», «Yetimciyəz», eləcə də "Ölüm mahnı və rəqsləri" silsiləsi musiqinin psixoloji dərinliyi, obrazların mürəkkəbliyi ilə seçilir. «Sərgidən lövhələr» fortepiano silsiləsini isə Musorqski yaxın dostu rəssam N.Hartmanın vaxtsız ölümündən təsirlənərək yazmışdır. Burada Hartmanın fərdi sərgisində nümayiş etdirilən müxtəlif rəsmlər musiqi dili ilə sanki yenidən canlanır. «Sərgidən lövhələr» sonralar fransız bəstəkarı Moris Ravel tərəfindən orkestr üçün işlənib və simfonik konsertlərdə bu gün də tez-tez səslənməkdədir. Musorqskinin simfonik əsərləri — məsələn, «Yalın dağda gecə» — zəngin və təravətli səs boyaları ilə fərqlənir.\nNikolay Rimski-Korsakov musiqi mədəniyyəti tarixində sehrli nağıl ustası kimi tanınmışdır. Onun operalarında incə, zərif Qar qızın məhəbbətin təsirindən əriməsi («Qar qız»), novqorodlu tacir və musiqiçi Sadkonun sualtı səltənətə düşməsi («Sadko»), zülmkar Kaşşeyin süquta yetirilməsi ("Ölməz Kaşşey"), küt, məhdud çar Dodon iqtidarının aqibəti («Qızıl xoruz»; A.Puşkinin əsəri əsasında), çar Soltanın sərgüzəştləri ("Çar Soltan nağılı"; A.Puşkinin əsəri əsasında) və digər məşhur nağılların süjetləri ecazkar musiqi dili ilə nəql edilir. Bəstəkarın simfonik əsərləri sırasında isə "İspan kapriççiosu" və «Min bir gecə» ərəb nağıllarının obrazlarını canlandıran məşhur "Şəhrizad" simfonik süitası xüsusilə qeyd olunmağa layiqdir. Rimski-Korsakov musiqisi lirik, psixoloji duyumu ilə fərqlənir. Onun "Çar gəlini" operasında, eləcə də romanslarında məhəbbət və nifrət, sevinc və kədər obrazları daim bir-birini əvəz edir; lap həyatın özündə olduğu kimi.\nRimski-Korsakov həmçinin gözəl pedaqoq olmuşdur. A.Qlazunov, S.Prokofyev kimi görkəmli rus bəstəkarları onun yetişdirmələridir. Hazırda Sankt-Peterburq Konservatoriyası onun adını şərəflə daşımaqdadır.\nXIX əsrin 70-ci illərinin ortasından başlayaraq «Qüdrətli dəstə»nin üzvləri arasında şəxsi və yaradıcılıq əlaqələri zəifləyir. Onlardan hər biri yaradıcılıqda yetkinlik dövrünə qədəm qoyduqlarından sənətdə artıq müstəqil, özünəməxsus yolla irəliləyir. Beləliklə, dərnək öz fəaliyyətini başa çatdırır. Lakin «Qüdrətli dəstə» musiqi tarixində parlaq və məhsuldar yaradıcılıq birliyi olaraq qalır. «Qüdrətli dəstə» üzvlərinin milli musiqinin tərəqqisi sahəsindəki xidmətləri və qazandıqları nailiyyətlər rus və Qərbi Avropa musiqisinin inkişafına ciddi təsir göstərmişdir.\nN.Rimski-Korsakov — "Şəhrizad" simfonik süitasi\nN.Rimski-Korsakov — «Sadko» operasi: vedenet, varyaq və hind qonaqlarının ariyaları\nN.Rimski-Korsakov — «Qar qız» operasi: Qar qızın ariyasi; Lelin 3-cü mahnısı\nM.Musorqski -«Sərgidən şəkillər» fortepiano silsiləsi\nA.Borodin -«Knyaz İqor» operasi: Qıpçaq rəqsləri; Qıpçaq qızlarının xoru; knyaz İqorun ariyası\nA.Borodin — 2-ci «Bahadır» simfoniyasi: 1-ci hissə\nM.Balakirev -"İslamey" fortepiano fantaziyası.


qəhvəyi bir cırtdanın yeni və nadir birbaşa görüntüsü | boşluq"\nQəhvəyi cırtdan HD 33632 Ab, Subaru Teleskopundan bu şəkildəki b etiketli obyektdir. Digər obyekt - arxasındagizli diskvə artı işarəsi ilə etiketlənir - müntəzəm bir ulduzdur. Qəhvəyi cırtdan bu ulduzun ətrafında 20 AU və ya 20 Günəş-Günəş məsafəsində fırlanır. Günəşimizdən Uran planetinə olan məsafəyə bənzəyir. T. Currie/ NAOJ/ NASA-Ames/ vasitəsilə görüntüSubaru teleskopu.\nQəhvəyi cırtdanlarSaturn və Yupiter kimi nəhəng planetlərin kütləsi ilə ən kiçik ulduzlar arasında bir yerə düşən ulduz-planet hibridləridir. Bildiyimiz bütün qəhvəyi cırtdanlar öz günəş sistemimizin xaricindədir və çox qaranlıqdır; böyük məsafələr və ümumi qaralma onları birbaşa fotoşəkil çəkdirməyə məcbur edir. Dekabr ayında astronomlarSubaru teleskopuvəKeck RəsədxanasıHavayda, hələ əldə edilən ən yaxşılardan biri olan qəhvəyi bir cırtdanın yeni birbaşa görüntüsü yayımlandı. HD 33632 Ab adlanan qəhvəyi cücə, günəşə bənzəyən HD 33632 Aa, 86işıq iliGünəş sistemimizdən uzaqdır.\nYeninəzərdən keçirilmişKəşfin təfərrüatını göstərən kağız idinəşr olundutədqiqatçılar tərəfindənAstrofizik jurnal məktubları30 Noyabr 2020 tarixində.\nTərifə görə, qəhvəyi cırtdanlar Günəş sistemimizin ən böyük planeti olan Yupiterin kütləsinin 13 ilə 80 misli qədər ağırlığa malikdir. Böyük bir partlayışdan qalan nadir bir element olan bir termonüvə birləşməsinin - deuteriumun 'yanması' nın bir obyektin içərisində meydana gələ biləcəyi kütlə diapazonudur. HD 33632 Ab, Yupiterin kütləsindən təxminən 46 dəfə çoxdur. Təxminən 20 astronomik vahiddə fırlanır (Yer-Günəş məsafə vahidləri, akaTO) ulduzundan. Günəşimizdən Uran planetinə olan məsafəyə bənzəyir.\nSubaru teleskopu bu obyekti ilk dəfə aşkar etdikdən sonra astronomlar əlavə müşahidələr aparmaq üçün Keck teleskopundan istifadə etdilər. Cismin həqiqətən ulduz ətrafında fırlandığını və HD 33632 Aa ilə tamamilə əlaqəsi olmayan fərqli bir ulduz olmadığından əmin olmaq istədilər. Qəhvəyi cırtdanı əvvəlcə tapmadılargörməkqəhvəyi cırtdanın cazibə qüvvəsi səbəbiylə yoldaş ulduzun bir az sürətlənməsini ölçərək. Bu ölçülərGaiaastrometriya peyki və ondan əvvəlki astrometriya missiyası,Hipparcos. HəmmüəllifTimothy BrandtSanta Barbara Kaliforniya Universitetində şərh etdi:\nGöydən çəkilən bir ulduzun ətrafına baxaraq qəhvəyi bir cırtdanı ilk dəfə tapdıq. Qəhvəyi bir cırtdan tapmaq həmişə şansa səbəb olur, amma bu dəfə şansları yığa bildik.\nSubaru Teleskopundan HD 33632 Ab atmosferinin su spektri və karbonmonoksit. T. Currie/ NAOJ/ NASA-Ames/ T. Brandt/ UCSB/ vasitəsilə görüntüSubaru teleskopu.\nBu qəhvəyi cırtdanın yeni görüntüsü adlı bir texnologiyadan istifadə edildiadaptiv optikahəm Subaru, həm də Keck -də. Bu texnologiya Yer atmosferinə baxan yerüstü teleskopların yaratdığı görüntülərin bulanıklığını aradan qaldırır. Daha yaxşı şəkillər əldə etməyə imkan verir. Tədqiqatçılar qəhvəyi cırtdan atmosferinin tərkibi haqqında da məlumatlar topladılar.Thayne CurrieSubaru Teleskopunun bağlı tədqiqatçısı və araşdırmanın aparıcı müəllifi bunları söylədi:\n... yalnız HD 33632 Ab-ı görə bilmirik, həm də mövqeyi və mövqeyi üçün son dərəcə dəqiq ölçülər əldə edə bilərikspektr, atmosfer xüsusiyyətləri və dinamikası haqqında vacib ipuçları verir.\nAstronomlar HD 33632 Ab atmosferində su və karbonmonoksit üçün sübutlar tapdıqlarını söyləyirlər.\nThayne Currie, Yaponiyanın Milli Astronomiya Rəsədxanasında, yeni qəhvəyi cırtdan görüntüləmə tədqiqatının müəllifidir. Şəkil vasitəsiləFacebook.\nDeyirlər ki, bu qəhvəyi cırtdanın kəşf edilməsi və təhlili onlara qəhvəyi cücələr haqqında dəyərli məlumatlar və necə doğulub inkişaf etdiklərinə dair daha çox ipucu verir. Bununla yanaşı, məlumatlar ekzoplanetlərə də ekstrapolyasiya edilə bilər. Xüsusilə,HR 8799Yupiterdən daha böyük dörd planetdən ibarət planet sistemi, birdən çox planetin şəklini çəkən ilk sistem. Bu dünyaların temperaturlarının elm adamlarına atmosferləri müqayisə etməyə imkan verən HD 33632 Ab ilə eyni olduğu təxmin edilir. Currie dedi:\nKeck RəsədxanasıNIRC2 termal infraqırmızı məlumatlarHD 33632 Ab atmosferinin ilk birbaşa görüntülü ekzoplanetlərin atmosferi ilə necə müqayisə edildiyini daha yaxşı anlamağımıza imkan verdi.HR 8799 bcde, qismən Keck tərəfindən kəşf edildi.\nBu cür müqayisə, həm ekzoplanetlərin, həm də qəhvəyi cırtdanların necə meydana gəldiklərinə və inkişaf etdiklərinə aydınlıq gətirə bilər - çünki kütlələri fərqlidir və buna görə də fərqli olaraq inkişaf edir və fərqli davranırlar - fərqli olaraq fərqli obyektlərdir. Məlum olan bəzi ekzoplanetlər Günəş sistemimizin ən böyük planeti olan Yupiterdən xeyli böyükdür. Ancaq qəhvəyi cırtdanlar hələ də daha böyükdür, sadəcə kifayət qədər böyük deyiliçlərində hidrogen yandırırlarvə beləliklə ulduzlar kimi parlayır. Beləliklə, qəhvəyi cırtdanlar planetlərlə ulduzlar arasındakı boşluğu doldurur. Atmosferləri olan, nə ulduzları, nə də planetləri olan bənzərsiz dünyalardır.\n1995-ci ildə kəşf edilən ilk qəhvəyi cırtdanın görüntüsü Teide 1. 400 işıq ili uzaqda, Pleiades ulduz qrupunda. Görüntü Daniel López/ Alfred Rosenberg/IAC.\nQəhvəyi cırtdanlar planet sayılmayacaq qədər böyük, lakin ulduz olmaq üçün çox kiçik və nüvə birləşməsindən məhrum olan müəmmalı cisimlərdir. NASA vasitəsilə görüntü/Caltech/ R. Hurt (IPAC).\nİlk qəhvəyi cırtdan,Teide 1, -da aşkar edilmişdirPleyadlarulduz qrupu, 400 işıq ili uzaqda, 1995-ci ildə. Instituto de Astrofísica de Canarias (IAC) astronomları tərəfindən tapıldı.IAC-80 teleskopuda, dəTeide RəsədxanasıKanar adalarında. Teide 1, Yupiterə bənzər bir radiusa malikdir, lakin kütləsi 55 qat daha böyükdür, səth istiliyi günəşin yarısından 2600 K (təxminən 2300 dərəcə Selsi və ya 4200 Fahrenheit). O vaxtdan bəri 1800 -dən çox qəhvəyi cırtdan aşkar edilmişdir. Astrofizikə görəRafael Rebolo LopezIAC -da:\nQalaktikamızda demək olar ki, ulduzlar qədər on minlərlə milyonun olması lazım olduğunu bilirik, hətta bu mövzuda bir kəşf məqaləsində də proqnozlaşdıra biləcəyimiz qədər cəsarətli idik.Təbiət. Kosmosda sərbəst şəkildə üzən ulduzlardan daha çoxdur. İndi hər bir kütlə aralığında neçə dənə olduğunu bilirik və nəzəriyyənin proqnozlaşdırdığı səth istiliyinin demək olar ki, bütün aralığında olan nümunələri bilirik, bəzilərinin səth temperaturu hətta Yer səthinin orta istiliyindən daha aşağıdır.\nAşağı xətt: Astronomlar, ulduzlarla planetlərin ortasında kütləvi bir məsafədə olan qəhvəyi bir cırtdanın ən yaxşı görüntülərindən birini əldə etdilər. HD 33632 Ab adlanan bu qəhvəyi cırtdan Günəşimizdən 86 işıq ili uzaqlıqdadır.\nMənbə: SCExAO/CHARIS 20 Au Ayırma, Aşağı Kütləvi Oranı Qəhvəyi Cırtdan Sürətlənən Günəşə bənzər Ulduzun Birbaşa Kəşfi*\nSubaru Teleskopu vasitəsi ilə\nVM vasitəsilə Keck Rəsədxanası\nYellowstone super vulkanı daha az super, daha aktivdir\nGünəş minimumu gəlir


Hər an qarşılaşacağımız uğur… | Mikayıllı Ağalar\n← GÜRCÜSTAN MACƏRASI…\n24 il heçnədi… →\nBir dəfə ofisdə olarkən dostlarım nəsə güləşlə bağlı hansısa yarışdan danışırdılar. Bu mənə çox maraqlı gəldi və başladım bu haqda ətraflı informasiya toplamağa. Sonda aydın oldu ki, bu yarış Heydər Əliyevin xatirəsinə həsr olunmuş QIZIL QRAND PRİX finallarıdı. Mən də öz növbəmdə bu işdə məsul olan Xəqani Fərəcov-a müraciət edərək bu yarışda könüllülərdən biri olmaq istəyimi bildirdim. Razılıq aldım, çox sevindim amma bu işdə təcrübəsiz idim. Bu mənim ilk valantiyorluğum olacaqdı deyə həyacan da var idi. Nəysə sözün qısası bir təhər olsa da mənə də komanda seçildi, “NORVEÇ”.\nMənə verilən məlumata əsasən Norveç komandası iyun ayının 8-i saat 17:45-də Heydər Əliyev adına havalimanında olacaqdı. Buna görə də saat 6-da xüsusi olaraq sifariş verilmiş avtobusla havalimanına getdik. Orda nə az nə çox düz gecə saat 00:30 kimi gözlədik. Əsəblərimiz, səbrimiz tamam daralmışdı. Gözləmə zalında belə yatıb qalmışdım. Axırda gəlib çatdılar. Gec gəlsələr də gözləməyə dəyərdi. İki səmimi insan biri məşqçi Fritz Bryting Aanes və o biri isə güləşçi Thomas Rønningen idi. Onlarla elə ilk görüşdən rahat ünsüyyət qura bildim. İdmançı olmalarına baxmayaraq dartanyanlıq, özündənrazılıq deyilən bir şey yox idi. İki gün onlarla maraqlı gün keçirdim. Yarışlarını izləyirdim. Düzdü Thomas ilk görüşlərində çox gözəl təsir bağışlasa da sonda azəri güləşçiyə məğlub oldu. Məğlubiyyətə heç də üzülmədi. Bilirdi ki, onsuzda azəri güləşçiləri güclüdü…\nHeydər Əliyev kompleksində keçirilən bu yarışda mən çox hadisələr gördüm. Möhtəşəm qalibiyyəti, biyabırçı məğlubiyyəti, müəllimin öz qız tələbəsini (uduzduğuna görə) döyməsini, güləşçilərin (oğlan, qız) göz yaşlarını, bəzən dəli nərə çəkənləri, hirsindən nəyisə vurub dağıtmaq istəyənləri, daha kimləri və nələri gördüm. Hətda bu olanlar bir qırağa yarışın sonunda YAXT klubda keçirilən möhtəşəm tədbirdə yenidən mehribancasına deyib-gülənləri, yeyib-içənləri, özünü diskotekada hiss edib ortalığa düşən və ölümünə rəqs edənləri, medlenıy tansı güləş fənləri kimi oynayanları da gördüm))) Belə davam etsəydi “ALLAH” bilir sonra necə maraqlı hadisələrin şahidi olacaqdım. Ümumiyyətlə götürdükdə isə bu yarış mənə əlavə çoxlu biliklər və lazımi tecrübə verdi. Sonda könüllü olaraq çekdiyimiz iki günlük əziyyətin əvəzində CERTİFİCATE də əldə etdim. Bütün bunlara görə X. Fərəcova dərin təşəkkürümü bildirirəm…\ndaypoint | 29 İyul 2011 tarixində, saat 18:48\ntebrikler!:)ugurlarinin davamli olmasini dileyirem..)\nmikayilliagalar | 30 İyul 2011 tarixində, saat 09:57\nCox sag ol, twk edirem. Ele sen de sukani bele saxla ugur ele ozu seni tapacaq)))\nSamiran | 30 İyul 2011 tarixində, saat 17:31\nOxuduqlarıma əsasən bu təcrübə hamıda xoş xatirə izi buraxıb. Bundan da böyük uğurlara imza atmağınızı diləyirəm.\nmikayilliagalar | 30 İyul 2011 tarixində, saat 21:21\nDuzdu bu yariwda cox weyler gorduk, cox weyler de oyrendik. Her weye gore twkler) Men de ele sizi tebrik edirem. INWALLAH ugurlrarinizin ardi gelsin…


Hazırda əksər dövlətlər və Ümumdünya Səhiyyə Təşkilatı tərəfindən görülən tədbirlərə və birgə səylərə baxmayaraq koronavirus (COVID-19) infeksiyasının dünyada yayılmasının qarşısını almaq mümkün olmayıb. Ümumdünya Səhiyyə Təşkilatının məlumatına əsasən, bugünədək dünyada 787 469 nəfər COVID-19 infeksiyasına yoluxub, 37 846 nəfər isə bu xəstəlikdən vəfat edib.\nNazirlər Kabineti yanında Operativ Qərargahdan Qaynarinfo-ya verilən məlimata görə, Azərbaycan hökuməti tərəfindən görülən preventiv tədbirlərə baxmayaraq xəstəliyin ölkə ərazisində yayılması müşahidə edilir. Hazırda Azərbaycanda virusa yoluxma dinamikası gündəlik artmaqdadır. Təəssüflə bildiririk ki, xəstəliyin bu artım dinamikasına virusun aqressiv və yoluxma sürətinin yüksək olması ilə yanaşı, əhalinin əksər hissənin xüsusu rejim qaydalarının tələblərinə əməl etməməsi, digər şəxslərlə sıx təmasları, ciddi zərurət olmadığı hallarda evdən çölə çıxmaları, ictimai nəqliyyatda karantin dövrünün tələblərinə tabe olmamaları və digər mövcud qaydalara əməl etməmələri səbəb olub.\nİnsanların bir-biri ilə yaxın əlaqələrini minimuma endirmək, bununla da infeksiyaya yoluxmanın sürətini azaltmaq məqsədi ilə ölkə ərazisindəki xüsusi rejim dövrü martın 31-dən aprelin 20-dək gücləndirilib, insanların fərdi evlərindən və mənzillərindən çıxışına yalnız təxirəsalınmaz tibbi yardıma zərurət olduqda, həyat və sağlamlığa bilavasitə təhlükəli vəziyyət yarandıqda, fəaliyyətinə icazə verilən pərakəndə satış və əhaliyə xidmət göstərən obyektlərə gedildikdə, məişət tullantılarının atılması hallarında, eləcə də xüsusi rejim dövründə fəaliyyət göstərən təşkilatlarda xidməti vəzifələrini icra etmək məqsədi ilə icazə verilib. Əhalidən xahiş olunur ki, evdən çıxmaq zərurəti yarandıqda mütləq qaydada şəxsiyyət vəsiqəsini və ya şəxsiyyəti təsdiq edən sənədi, fəaliyyətinə icazə verilmiş sahələrdə işləyən şəxslər xidməti vəsiqələrini və ya iş yerindən bu faktı təsdiqləyən rəsmi arayışı, Azərbaycan Respublikasında akkreditasiya olunmuş diplomatik nümayəndəliklər və beynəlxalq təşkilatların əməkdaşları və onların yerli heyəti isə Azərbaycan Respublikası Xarici İşlər Nazirliyi tərəfindən verilmiş akkreditasiya kartlarını özləri ilə götürsünlər. Ciddi zərurət olmadan şəxsi avtomobillərdən istifadə etməmək, insanlarla təmas zamanı 2 metrlik ara məsafəsini gözləmək tövsiyə edilir. Bildiririk ki, bütün tədbirlər vətəndaşların təhlükəsizliyinin təmin edilməsi, Azərbaycanın hər bir sakininin sağlamlığının qorunması məqsədilə həyata keçirilir. Virusun qarşısının tez bir zamanda alınması, insanlar arasında daha təhlükəli fəsadlar yaratmaması üçün hər bir kəsdən karantin rejimi qaydalarına əməl etməsi, zərurət olmadıqda evdən çıxmamaq tələb olunur. Karantin rejiminin qaydalarına əməl etməyən şəxslər haqqında isə hüquqi məsuliyyət tədbirləri görüləcək.


Azərbaycan Prezidenti İlham Əliyevin İtaliyaya rəsmi səfəri iki ölkə arasında münasibətləri yeni tarixi mərhələyə daşımış oldu. Avropa İttifaqına üzv olan ölkələr içində İtaliya aparıcı ölkələrdən biridir. Azərbaycanın bu ölkə ilə xüsusi münasibətləri var və buna görə də təsadüfi deyil ki, Azərbaycan Prezidentinin İtaliya səfəri zamanı İtaliya Prezidenti ilə, İtaliya Nazirlər Şurasının sədri ilə, İtaliya Senatının sədri ilə görüş keçirib.\nBu sözləri Axar.az-a açıqlamasında "Yeni Azərbaycan" qəzetinin baş redaktoru Hikmət Babaoğlu deyib.\nOnun sözlərinə görə, iki ölkə arasında potensial imkanların olması və münasibətlərin inkişafı ilə bağlı heç bir siyasi maneənin olmaması daha mühüm perspektivlər vəd edir:\n“İtaliya ilə ölkəmiz arasında qarşılıqlı ticarət dövriyyəsi 6 milyard dollardan çoxdur. Həmçinin, İtaliya prezidenti ilə Azərbaycan prezidentinin son görüşündə də hər iki ölkənin bir-birinin ərazi bütövlüyünə dəstək verdiklərini bəyan etməsi, ümumi bəyannamədə ikitərəfli münasibətlərin keyfiyyətcə yeni mərhələyə qaldırılması məsələsinin qeyd olunması, bundan sonrakı mərhələdə də İtaliya-Azərbaycan münasibətlərinin daha da inkişaf etdirməklə yanaşı, həm də digər Avropa İttifaqına üzv olan ölkələr üçün yaxşı bir nümunə olacaq”.\nH.Babaoğlunun sözlərinə görə, Sumqayıt Sənaye Parkı və İtaliya şirkətləri arasında xüsusi münasibətlərin olması təsadüfi deyil:\n“Sumqayıt Sənaye Parkında olan kimya müəssisələrində istehsal olunan məhsullar Azərbaycanın qeyri-neft sektorunda 14 faizlik pay yaradır ki, bu da yenə İtaliya şirkətləri ilə birgə əməkdaşlıq sayəsində mümkün olub. İtaliya-Azərbaycan münasibətlərində iqtisadi blokdan danışan zaman bir məsələni xüsusi vurğulamaq lazımdır ki, qeyri-enerji sahəsində İtaliya ilə Azərbaycan arasında təqribən 1 milyard dollara yaxın maliyyə münasibətləri və eyni zamanda Azərbaycandan kənarda yatırım üzrə təqribən 10 milyard dollar həcmində investisiya münasibətləri var”.\nH.Babaoğlu Azərbaycanın Avropada tanınması üçün İtaliyanın mühüm bir ölkə olduğunu bildirib:\n“Nəzərə almaq lazımdır ki, İtaliya həm də böyük turizm ölkəsidir. Milan şəhəri Avropanın bir sıra avanqard trendlər üzrə aparıcı şəhərlərindən biridir və 2020-ci il bütövlükdə Azərbaycanın yenidən öz mədəniyyətinin, tarixinin, adət-ənənəsinin Avropaya tanıdılması hadisəsi olacaq.\nBütün bu məsələləri ümumiləşdirsək və bu səfər çərçivəsində imzalanan 20-yə qədər müqaviləyə nəzər salsaq görərik ki, imzalanan müqavilələrdə iqtisadi, siyasi, humanitar, hərbi sahələr üzrə mümkün əməkdaşlıqlar nəzərdə tutulur. 2020-ci ildə Azərbaycan prezidentinin İtaliya səfəri dövlətlər arasında yeni səhifə açmaqla hər iki ölkənin maraqlarını təmin edəcək”.\n2020.02.22 / 14:25


AMEA Gənc Alim və Mütəxəssislər Şurasının üzvləri Qubada anım tədbiri keçirdi - Xəbərlər-AMEA Gənc Alim və Mütəxəssislər Şurası\nAMEA Gənc Alim və Mütəxəssislər Şurasının üzvləri Qubada anım tədbiri keçirdi\nApr 02 , 2015 | 11:24 /\nOxunma ( 2808 )\nAzərbaycan Milli Elmlər Akademiyasının (AMEA) Gənc Alim və Mütəxəssislər Şurasının üzvləri Qubada 31 Mart - Azərbaycanlıların Soyqırımı Gününə həsr olunmuş ənəvi anım tədbirini keçiriblər.\nTədbir çərçivəsində, gənclər ilk olaraq və ərazidəki kütləvi məzarlığı və "Quba Soyqırımı Memorial Kompleksi"ni ziyarət ediblər. Ziyarətçilərə məzarlıq və Memioral Kompleksin tarixi haqqında geniş məlumat verilib. Gənc Alim və Mütəxəssislər Şurasının üzvləri Kompleksin xatirə kitabına ürək sözlərini yazıblar.\nŞura üzvləri Heydər Əliyevin Quba şəhərində yerləşən abidesinə gül qoyduqdan sonra yerli gənclərlə birlikdə Heydər Əliyev Mərkəzində soyqırım qurbanlarının xatirəsinə həsr olunmuş anım tədbirini keçiriblər. Tədbiri giriş sözü ilə açan Gənc Alim və Mütəxəssislər Şurasının sədri, fizika-riyaziyyat üzrə fəlsəfə doktoru, dosent Famin Salmanov bildirib ki, XX əsrin ən faciəli soyqırımlarından biri kimi tariximizə həkk olunmuş "31 mart - Azərbaycanlıların Soyqırımı Günü" miqyası və coğrafiyasına görə bu faciələrin içində ən amansızıdır və ziyarət etdiyimiz məzarlıq soydaşlarımızın başına gətirilən müsibətin əyani təzahürüdür. “Məzarlıqda gördüklərimiz bir əsrlik sirri özündə gizlədən tarixi həqiqətimizdir. Quba, eləcə də digər qəzalarda qeydə alınan hadisələr ermənilərin xalqımıza qarşı bəslədikləri tarixi nifrətdən xəbər verir. Həmçinin bu onu göstərir ki, ermənilərin iddiası təkcə Qarabağ torpaqlarımızın işğalı ilə bağlı deyil. Bu mənfur bir niyyətin silsilə davamıdır”. Sədr nitqinin davamında 30 dekabr 2009-cu ildə Azərbaycan Respublikası Prezidenti cənab İlham Əliyevin Quba şəhərində “Soyqırım Memorial Kompleksi”nin yaradılması haqqında imzaladığı Sərəncamın bu tarixi hadisənin geniş ictimailəşdirilməsində bir dönüş nöqtəsi olduğunu vurğulayıb. Bu tarixi Sərəncam, eyni zamanda qanlı cinayətlərin dünya ictimaiyyətinə çatdırması, gələcək nəsillərin milli yaddaşının formalaşdırılması və qorunması kimi vacib məqsədləri özündə birləşdirir. "Düşünürəm ki, gənclər olaraq bizlər də bu məqsədə çatmaqda öz bacarıq və enerjimizi birgə səfərbər etməliyik. Bunun üçün təbliğatın yeni mexanizmləri haqqında düşünməliyik. Bu bizim indiki Azərbaycan uğrunda o vaxtlar şəhid olmuş qəhrəmanlarımız qarşısında mənəvi borcumuzdur".\nQuba rayon Gənclər Mərkəzinin rəhbəri Rəşxəndə Bayramova Şura üzvlərinin növbəti dəfə Qubada anım tədbirini keçirməsinin təqdirəlayiq hal olduğunu bildirmişdir. "Bu hadisə ilə bağlı tarixi faktların mütəxəssislər tərəfindən araşdırılması və nəticələrinin yerli gənclərlə birlikdə müzakirəsi yetişməkdə olan nəslin milli-mənəvi təffəkürünün formalaşdırılması və istiqamətləndirilməsində mühüm rol oynayacaqdır".\nTədbirin davamında AMEA Tarix İnstitutunun elmi iscisi Cəfərova Rəisə, Azərbaycan Müəllimlər İnstitutunun Quba Filialının direktor müavini Şeydayeva Aysel, AMEA Nizami adına Ədəbiyyat İnstitutunun elmi işçisi Kərimova Səbinə və Quba şəhəri 7 saylı orta məktəbin müəllimi Murtuzov Anar soyqırımla bağlı müxtəlif mövzulara dair çixişlar ediblər.


Həyat yoldaşımla tanış olanda aldatdım ki... - Olimpiya mükafatçısı - Unikal.org\nHəyat yoldaşımla tanış olanda aldatdım ki... - Olimpiya mükafatçısı\nLondon Olimpiya oyunlarının bürünc medalçısı, 2 dəfə Avropa çempionu ağır atlet Valentin Xristov şəxsi həyatı ilə bağlı danışıb. Milli komandamızın üzvü olan V.Xristov azərbaycanlı keçmiş futbolçu Nərgiz Paşayeva adlı xanımla ailəlidir. O, Azərbaycan dilini məhz yoldaşının sayəsində öyrənib.\nUnikal.org-a müsahibə verən cütlük tanışlıqlarından və həyatlarındakı bəzi çətin anlardan danışıb.\n- Azərbacana nə vaxt gəldiniz?\n- 2011-ci ildə gəlmişəm. Bu günə qədər heç vaxt Azərbaycana gəlməmişdim. Bu ölkə haqqında da məlumatım yox idi.\nTəklif isə mənə yox, məşqçim Zlatan Vanevə gəlmişdi. Belə ki, onu Azərbaycan milli komandasına baş məqçi gəlməsi üçün təklif gəldi. O da rəhbərliyə bildirdi ki, mənim bir tələbəm var onsuz gələ bilməz. Bu zaman Azərbaycan Ağır Atletika Federasiyasının rəhbəri bildirib ki, "gətirin baxaq görək necə idmançıdır?. Məni baxışdan keçirmək üçün çağırdılar.\n2011-ci ildə Bakıya gəldim və 10 gün qaldım. Bu müddət ərzində özümü göstərdim. Həmin vaxt mənim 17 yaşım və 55 kq çəkim vardı. 150 kq qaldırdım. Beləliklə məni bəyəndilər və komandaya qəbul etdilər, Vanevi də məşqçi kimi qəbul etdilər. Həmin vaxtdan Azərbaycan passportu aldım.\n- Həyat yoldaşınız Nərgizlə nə vaxt tanış olmusunuz?\n- Azərbaycana gəlməyimdən haradasa 5 ay keçmişdi. 5 aydan sonra məşqlər üçün stadiona getmişdik. Orada da qızlar futbol oynayırdı. Nərgiz də skamyada oturmuşdu. Həmin qızlardan ibarət komandanın məşqçisi idi.\n(gülür) Mənim də yanımda da Gürcüstandan olan dostum vardı. Ona Nərgizi göstərib dedim, o qızdan xoşum gəlir. Amma yaxınlaşmağa çəkinirəm, çünki bura Azərbaycandır, birdən düzgün anlaşılmaz. Dostum da dedi yox get yaxınlaş söhbət et.\nHəmin vaxt Nərgizə yaxınlaşdım və tanış olduq. Nərgizlə türk dilində danışırdım, rus dilində də az bilirdim. Türk dilini əvvəldən bilirdim. Çünki atam, dostlarım türkdür. Azərbaycan və rus dilini Nərgiz sayəsində öyrənmişəm.\n- Azərbaycana gələndə düşünərdinizmi Azərbaycanda bir xanımla evlənərsiniz?\n- Əslində Bolqarıstanda da olanda fikrim var idi ki, müsəlman ölkədən olan bir xanımla evlənim.\n- Sizdə sevgini kim ilk etiraf etdi?\n- Nərgiz: O deyib, mənim yadımda deyil axı...\nValentin: Yox, ürəkli smaylikləri sən birinci göndərmişdin. (gülür)\n- Gəlin qayıdaq Nərgizlə tanış olduğunuz o ana... Yaxınlaşıb nə dediniz? Həmin vaxt sevgi etirafı edə bildin?\n- (gülür) Yox sadəcə soruşurdum sən haradan gəldin? Bu yarış nə yarışıdır? Bu zaman Nərgiz bildirdi ki, keçmiş futbolçudur, hazırda komandanın məşqçisidir.\nMən də bildirdim ki, Azərbaycana bu il gəlmişəm, ağır atletika millisindəyəm. Bundan sonra ona da maraqlı gəldi və yazışmamaız, söhbətimiz davam etdi.\nSöhbətimizə Valentin Xristovun həyat yoldaşı Nərgiz Paşayeva müdaxilə edir\n- Avqust ayında biz stadionda valentinlə tanış olduq. Amma ilk görüşümüz növbəti ilin mart ayına təsadüf edə bildi. Çünki mənim işim, onun məşqlələri görüşümüzə mane olurdu. Ancaq telefonla danışırdıq, sosial şəbəkələr vasitəsilə əlaqə saxlaya bilirdik.\n- Nərgiz ailənlə Valentini necə tanış edə bildin?\n- Bizdə tanışlıq bir az başqa olub. Standart olmayıb. Onu bir dəfə evə ad günümə çağırdım. Onun yanında da bir rəfiqəsi ağır atlet vardı. Hər ikisini ad günümə dəvət etdim. Elə birada da ailəmlə tanış oldular.\nSonra Valentin olimpiya oyunlarına gedib orada bürünc medal qazandı.\n- Ailən sevgili olduğunuzu bilirdi?\n- Anam bilirdi, atam sadəcə dost olduğumuzu bilirdi. Bizdə bir də maraqlı bir məqam oldu. İndi mən onun ailəsi il tanış olmağa Bolqarıstana getməli idim.\nMən evdə necə deyim ki, Bolqazrıstana Valentinin ailəsi ilə görüşməyə gedirəm. Fikirləşdim nə deyə bilərəm? Dedim ki, futbolla bağlı gedirəm, komandayla birlikdə Bolqarıstanda olmalıyam. (gülür)\nBizim tanış olmağımızdan təxminən 9 ay sonra Valentin mənim ailəmlə tanış oldu, 1 il sonra da mən onun ailəsi ilə görüşüb, tanış oldum. Bolqarıstana gedəndə evdəkilər elə bilirdilər ki mən futbolla bağlı getmişəm.\nGetdik tanış oldum, mənə qarşı münasibətləri çox yaxşı oldu. Sonra onlar gəlib bizim ailə ilə tanış oldular. Mənim ailəm onun olimpiadada medal qazanmağından sonra daha da çox istəməyə başladılar. Onu görən kimi deyirdilər bu oğlan bizdə ad günündə olub.\n- Valentinin anası ilə tanış olanda hansı dildə danışdın? Artıq bolqar dilini öyrənmişdin?\n- Yox Türkcə danışdım.\nSöhbətimizi Valentin Xristovla davam etdik...\n- Ananız Nərgizi görəndə ilk nə dedi?\n- Dedi sevirsənsə evlənin, toy edin. Heç bir problem yoxdur. Onun anansı da eyni sözü dedi.\nHəyatımızla bağlı hər şeyə Nərgizlə ikimiz qərar verdik.\n- Tatularınız maraqlıdır. Bir-birinizin adlarını yazdırıbsınız... Bu kimin fikri olub?\n- Nərgiz: Buna birinci mən qərar verdim. 2012-ci ildə Valentinə dedim ki, sənin adını tatu etdirmək istəyirəm. İlk olaraq dedi "neynirsən? Bəlkə lazım deyil. Sonra dedim ürəyimdən gəlir, etmək istəyirəm. O da dedi "necə istəyirsən, problem deyil. Bir müddət sonra isə haradasa artıq biz evlənmişdik, bu zaman Valentin mənim adımı qoluna yazdırdı. Mən olimpiya oyunlarından sonra etmişdim.\nValentin: Mən də üstündən bir müddət keçmişdi düşündüm ki, mən niyə Nərgizin adını yazdırmayım? Artıq övladımız da var, gözəl ailəmiz var.\n- Surpriz etdiniz ya Nərgizə əvvəldən xəbərdarlıq etmişdin?\n- Nərgiz: Bolqarıstanda olarkən etdirib. Biz "skype vasitəsi ilə danışarkən mənə surpriz etdi, mən də çox bəyəndim.\n- Nərgiz futbolu davam etdirməyinə Valentin icazə verərdi?\n- Nərgiz: Məncə problem olmazdı, icazə verərdi.\nValentin: Niyə də icazə verməyim? Ancaq Nərgiz futboldakı şərtləri mənə dedi. Mən düzü o şərtlərlə razı olmadım. Məsələn, maaşlar çox az idi, diqqətdən kənarda qalmışdılar. O zaman Nərgizə dedim, lazım deyil, mənim qazancım bizə, ailəmizə bəs edər.\nHəmin vaxtdan da Nərgiz oradan ayağını çəkdi. Bir neçə ildən sonra yenidən Nərgizlə əlaqə saxlayıblar, çağırıblar. Amma yenə də razı olmadıq.\n- Valentin Xristov, bəs normal maaş versələr, şərtlər normal olsa yenə razı olmazsız?\n- Yox artıq gecdir, çünki, artıq övladlarımız var. Bu da onun üçün də çətin olar.\n- Valentin səndə mühavizəkarlıq var?\n- Yox, yoxdur. Qətiyyən elə deyiləm. Hara gedirik birlikdə gedirik. Gecə heç yana gedən deyiləm. Ailəmə bağlı biriyəm. Olur ki, uşaqları qayınanamgilə veririk və Nərgizlə dincəlmək üçün, problemlərdən uzaqlaşmaq üçün istirahətə gedirik. Təbii ki uşaqlarla getdiyimiz vaxtlar da çoxdur. Mən qızlarımı çox istəyən bir atayam.\n- Dostlarınla haradasa olub, evə 1-də ya 2-də getmirsiniz? Gəlin səmimi danışaq, buna Nərgiz razı deyil, ya özün istəmirsən?\n- Onu da qeyd edim ki, burada mənim dostlarım yoxdur axı o saata qədər qalım. Ancaq ağır atletlərdir. Onlar da öz işlərində, öz ailələri ilə birlikdədir.\n- Nərgiz çox qısqancdır?\n- Əslində yarışlara getdiyim vaxt, qızlar yaxınlaşırdı ki, "sizinlə şəkil çəkdirmək olar? Şəkil çəkdirəndən sonra o şəkili görəndə deyirdi "bu qızlar kimdir. İndi bir-birimizi çox yaxşı başa düşürük, tanıyırıq. Ona görə də belə problemlərimiz olmur.\n- Sizin üçün burada yaşamaq yaxşıdır, ya Bolqarıstanda?\n- Ora daha rahatdır bizə. Belə ki, Bolqarıstanda daha sərbəstik, rahatıq. Bəzi məhdudiyyətlər yoxdur.\n- Qonşu qınağı sizin ailə üçün də keçərlidir?\n- Yox. Bizdə belə bir çey yoxdur. Biz özümüz üçün yaşayırıq. Filankəs nə deyər maraqlı deyil, bizə nə xoşdur, nə istəyirik onu da edirik.\n- Sualı hər ikinizə vermək istəyirəm. Deyirlər "evlilik sevgini "öldürür"". Sizcə necə?\n- Valentin: Yox, bizdə hətta artıb.\nNərgiz: Ola bilər sevginin formatı bir az dəyişir. Biz-birimizin yanında daha rahat, daha sərbəst oluruq. Məsələn, bir xanım olaraq çox problem etmirsən ki, sevdiyin səni makiyajsız görməsin.\n- Valentin Xristov bacanaqlarla münasibətin necədir?\n- Super, əladır. Bir müddətdir idmandan məlum səbəblərdən uzaq qaldığım üçün onlara daha çox vaxt ayıra bilirəm, tez-tez görüşə bilirik. Əvvəllər təlim-məşqlər üzündən aylarla görmürdük.\n- Siz dopinqə görə növbəti dəfə cəzalandınız. Ola bilər kiminsə səhvi üzündən ola bilər. Həmin o ərəfələrdə dəstəyiniz oldu?\n- Bu günə kimi, mənim bir tək yoldaşım yanımda olub. Başqa heç kəs... Ancaq Nərgiz mənə dəstəkdir.\nƏvvəllər idman həyatımda belə bir problem olmayanda, atletikadan uzaq düşmədiyim zamanda telefonum gələn zənglərdən az qala qırılırdı. Dost-tanışlar hər gün zəng edir, "gəl, görüşək oturaq deyirdilər. İndi isə zəng etmirlər, maraqlanıb, soruşmurlar.\n- O adamlardan incimisiz?\n- Yox, əksinə bu vəziyyət mənə stimul verir, ruhlandırır. Çünki düşünürəm ki, idmana yenidən qayıtmalıyam. O zənglərin kəsilməsi isə mənə heç bir narahatçılıq vermir.\n- Nərgiz özün bakılısan. Valentin Bakı camaatının "qədeşləri ilə tanış olub?\n- (gülür) Bəli, təsbehi, papağı bilir.\nValentin: Əvvəllər o mənə qəribə gəlirdi. Amma hər kəsin bir xarakteri var. Onu da deyim ki, Azərbaycan mentalitetində elə qaydalar var ki, mənim xoşuma gəlir. Belə deyim, Bolqarıstanda 17-18 yaşında hər kəs rahat şəkildə barlara və diskotekalara gedir. Azərbaycanda belə deyil, bu da mənim çox xoşuma gəlir. Bir sözlə övlad tərbiyyəsi daha fərqldir.\nBura uşaq böyütmək üçün çox yaxşıdır. Mənim qızlarım da azərbaycanlı qızlar kimi tərbiyyə alır.\n- İki qızınız var. Adlarını kim qoyub?\n- Valentin: Mən qoymuşam. Birinci qızım Viktoriya qələbə mənasını verir. Həyatımızda bəzi şeyləri asan əldə etməmişik. Hər şeyi qələbə ilə əldə etmişik. İkinci qızım isə Melisadır. Böyük qızımın 5 yaşı var, rus və Azərbaycan dillərində yaxşı bilir. Digərinin isə hələ 2 yaşı var. Demək olar tam danışmır.\nAilədə də adətən Azərbaycan dilində, bəzən isə rus dilində danışırıq.\n- Nərgiz sən Bolqar dilində bilirsən?\n- Hər şeyi başa düşürəm, amma danışmaqda çətinlik çəkirəm.\nNərgiz: Maraqlı bir hadisəni də sizə danışım. Bizim yaş fərqimiz var axı... Valentinlə həmin stadionda tanış olanda o mənə yaşının 21 olduğunu demişdi. Amma mənimlə tanış olanda onun 17 yaşı varmış. Mən də dedim 23 yaşım var və düşündüm ki elə də böyük deyil, cəmi 2 yaş fərqimiz var. Əslində isə 7 yaş fərqimiz var.\nÇox sonra biləndən sonra ona dedim ki, yaxşı vaxtında yaşını səhv demisən. Bəlkə o zaman belə münasibət qurmazdım. (gülür) Onu da deyim ki, o bu yaş fərqini mənə hiss etdirmirdi.\nValentin: Mən Nərgizə yaxınlaşanda hər şeyi beyinimdə planlamışdım. Onu da bildirim ki, stadionda çox qız vardı. Amma mənim gözüm və ürəyim Nərgizi aldı.\nSonda onu da demək istəyirəm ki, mənim həyatımda Nərgiz olmasaydı çoxdan Bolqarıstana qayıtmışdım.


“Young Business Factory – Procurement and Purchasing Management” | Oley.az\n“Young Business Factory – Procurement and Purchasing Management”\nTəchizat zəncirinin təməl mövqeyi və onun idarə olunması.\nMaster Class 8 gün , hər gün 2 saat 30 dəq olmaqla toplam 20 saat keçiriləcək.\nBu təlim yeni başlayan və satınalma üzrə biliklərini təkmilləşdirmək istəyən təchizat/satınalma mütəxəssisləri üçün nəzərdə tutulub və satınalmalar sahəsində iş vəzifələrinin hansı qayda ilə yerinə yetirilməsi üzrə biliklərinin əldə edilməsi məqsədini daşııyır.\nTəlim təchizat/satınalma departamentinin mütəxəssisləri üçün nəzərdə tutulub.\nİnstructor: Münəvvər Rəhimova\nAzərbaycan Dövlət İqtisadiyyat universitetinin məzunudur Hal-hazırda HUAWEI Tecnology Azerbaijan –şirkətində “ E.P Procurement and Logistcs” manager vəzifəsində çalışır. İndiyə kimi Şirin MMC,Matrix Logistics ,Bakı Elektirik şəbəkə açıq səhimdar cəmiyyətində çalışmışdır.Yerli və xarici bazarlardan uyğun tədarükçülərin tapılması,danışıqların və sənədləşmələrin aparılmasında geniş təcrübəyə malikdir. Eyni zamanda,Brighton Business School və İQN England business məktəblərində Supply Chain Management (Procurment and Logistcs)təlimləri almış,CİPS təşkilatinin aktiv üzvüdür. (Charted Institute Procurement and Supply)\n1 ci dərsin əsas mövzuları:\nTəchizat,satınalma və alışın əsas funksiyaları və açıqlanması\nTəchizat zənciri nədir və onun idarəsi\nMaterial menecmenti,paylaşdırma və logistika\nMüqavilə menecmenti-düzgün müqavilənin tərtibatı\n“Upstream and Downstream”təchizat nədir?\nMüştəri yönümlü təchizat və onun tərtibi\n2 ci dərsin əsas mövzuları:\nTəchizat və satınalmanın əsas Rolu;\nDünya biznes mühiti və onun aspektləri.\nTəchizat və Satınalma mütəxəsisləri və onların şirkət daxili funksiyaları.\n“Value for money”anlayışının açıqlaması və tətbiqi.\nÖdəmə,zəmanət şərtləri,xərclərin azaldılması planları.\n“Sustainabilty”anlayışının təchizatda olan önəmli rolu.\nİqtisadi,Sosial və Ətraf mühit ölçüləri,onların açıqlanması.\nMərkəzləşmə və Mərkəzdən idarə olunma prinsipləri.\n“Tripple bottom line “anlayışı.\n3 ci dərsin əsas mövzuları:\nEffektli Təchizatin faydaları;\nTəchizat və rentabillik,qarşılıqlı əlaqəli iş prinsipi.\nQənaət vasitələrinin tapılması və səmərililiyin inkişafı.\nMark –up və Margin terminləri onlar arasındakı fərq.\nDəyər və qiymət arasındakı fərq ,”cost plus pricing” açıqlaması\nBüdcə və Büdcənin hazırlanması və ona nəzarət.\nİnkişaf və yeniliklərin hazırlanma planı.\n“Efficiency və Effectiveness”təchizat arasındakı fərq\nTəchizat və hədəflərin müəyyənləşməsi\n4 ci dərsin əsas mövzuları:\n“Lean”Təchizat Zənciri və Təchizat prosseslərində 5 Qızıl qaydanın açıqlaması;\n5 Qızıl qaydanın təqdimatı\nQiymət , təchiz olunan məhsul və xammaların toplam dəyəri\nTəchiz olunan məhsulun keyfiyyətinə nəzarət üsülları\nVaxtında təchizat (Timing of supplies)\nTəchiz olunan məhsulun miqdarının və yerinin planlanması\n“Lean” manufakturanın əsas mənşəyi\n“Lean” təchizat principləri\n5 ci dərsin əsas mövzuları:\n“Agile ”(Cəld)Təchizat Zənciri prossesləri;\nMəhsul və servisin açıqlaması onlar arasındakı fərqlər\nServis xidmətlərinin önəmli xüsusiyyətləri\nMüştərinin TZ olan önəmli rolu\nXarici(External) Daxili (İnternal )müştəri anlayışı\nSLA(Service Level Agreement)və KPİ (Key Performance İndicators)\n“Agile ”(Cəld) olan təlabat\n“Agile ”(Cəld) TZ konsept\n6 ci dərsin əsas mövzuları:\nTəchizat və tədarükçü seçimi;\nOutsourcing qərarlarını verilməsi(core,non-core activities)\n“Outsourcing’ praktiki tətbiqi (impact on supplier relations)\nİnsourcing – Outsource arasındakı fərqlilik\n“Make or do” və ya alış qərarları\nSketch Carters Outsourcing Matrix\nTədarükçü seçimi üçün əsas vasitələr\nDüzgün araşdırma bacarıqları onların inkişafı\n7 ci dərsin əsas mövzuları:\nƏlaqə və inteqrasiya;\nMəhsul spefikasiyasının hazırlanması\nSorğuların hazırlanması və göndərilməsi\nCompetitive bidding və tender anlayışları\nGöstərici(Performance),çatdırılma və ödəmə.\nÇatdırılmaya düzgün nəzarət planı hazırlamaq\nPre-award ve Post –award stage\nMüqavilə növlər,sifarişə istinadən müqailənin tətbiqi\nTəchizat əlaqələrinin açıqlanması\n8 ci dərsin əsas mövzuları:\nGələcək inkişaf istaqamətləri;\nTədarükçü,istehlakçı və istehsalçı əlaqələri\nGlobalisation əsas konseptisiyası\nTZ-nin Global aspektləri\nMüştəri yönümü TZ yaradılması\nTəchizat şəbəkəsinin idarəsi\nGələcək canlanmaya və dəyişikliyə hazırlıq planları;\nMal/məhsullar üzrə satınalma müqavilələrinin əsas şərtləri\nKeçiriləcək tarix və vaxt : 2 ,3, 4, 5 ,6, 7, 8,9 İyul 18:30\n“Young Business Factory – Procurement “– ödənişi sadəcə: 140 Azn\nTələbələrə özəl ödəniş sadəcə 130 Azn\nYBF I’m Professional üzvlərinə 120 Azn


Yazı yazmaq beyni fəallaşdırır » Qadin.Net ~ İlk milli qadın portalı\nTexnologiya dövründə yaşayan bizlər, kompüter və ağıllı telefonlar olmadan hərəkət edə bilmirik. Həm şəxsi həyatımızda, həm də işdə istifadə etdiyimiz bu cihazlar beynimizin tənbəlliyini artırır. Araşdırmalar qeyd tutmağın zehni bacarıqları inkişaf etdirdiyini göstərir.\nƏllə yazmağı unutma!\nİndiana Universiteti tərəfindən aparılan araşdırmada qeyd aparmağın zehni bacarıqları inkişaf etdirdiyi, diqqəti artırdığı ortaya çıxdı. Yazı yazarkən oxumağa cavabdeh olan bölgələrdə hərəkətə keçir. Bu da beyinin daha fəal işləməsinə səbəb olur. Bu bir kompüterdə qeyd apararkən reallaşmır.\nƏl yazısı ilə yazmaq niyə daha yaxşıdır?\nƏl yazısı sıradan çıxır?\nQaranlıq beyni inkişaf etdirir\nOna görə universitetdə müəllimlər sərbəst işləri əllə yazmağı tövsiyə edirmiş... təşəkkürlər xəbərə görə...\nQələmlə yazmağı unutmuşam


Ermənistan silahlı qüvvələrinin 3-cü Ordu Korpusunun alaylarından birində qiyam baş verib.\nErmənilərin “müqəddəs ata”sı ordumuz tərəfindən zərərsizləşdirildi\nErmənistan rəhbərliyi Xankəndi və Şuşa sakinlərindən şəhərləri tərk etməyə çağırıb.\nErmənilərin işğal olunan ərazilərdən çıxarkən qoyub getdiyi və yiyə durmadığı qocalar\nHadrutun erməni işğalından azad olunması zamanı ermənilərin qoyub qaçdıqları iki yaşlı şəxsi onlara geri vermək təklif olunsa da, qarşı tərəf bunu qəbul etmir.\nErmənistan Milli Təhlükəsizlik Xidmətinin sərhəd qoşunlarının qərargah rəisi Qaqik Tevosyan vəzifəsindən azad edilib.\nQafqazinfo Ermənistan mətbuatına istinadən xəbər verir ki, o, bu barədə öz müraciətində bildirib.\nErmənilərin atdığı mərmilər Ağdamda körpələr evinə düşdü\nErmənistan yeni humanitar atəşkəsi pozmağa davam edir.\nAPA-nın məlumatına görə, Ermənistan Silahlı Qüvvələri bu gün saat 08.00-dan qüvvəyə minmiş humanitar atəşkəs razılaşmasını pozaraq, növbəti dəfə mülki obyektləri, məktəb və körpələr evini hədəfə alıb.\nErmənistan prezidenti Armen Sarkisyan Milli Təhlükəsizlik Xidmətinin sərhəd qoşunları komandanı Vaqinak Sarkisyanı işdən çıxarıb.\nBu barədə Ermənistan prezidentinin mətbuat xidməti məlumat yayıb.\nErməni Vahid Məlumat Mərkəzi könüllülərin seçimi barədə məlumat yayıb.\nBunun üçün bir sıra tələblər irəli sürülüb.\nOktybarın 26-da saat 08:05-də Ermənistan silahlı qüvvələri yeni humanitar atəşkəs rejimini pozaraq Laçın şəhəri istiqamətindən Laçının Səfiyan kəndində yerləşən Azərbaycan Ordusunun bölmələrini artilleriya atəşinə tutub.\nRussiya ordusu Ermənistan-Azərbaycan sərhədində yerləşdirildi\nErməni “Telegram” kanallarında Russiya ordusunun Azərbaycan-Ermənistan sərhədinə yerləşdirilməsi ilə bağlı fotolar paylaşılır.\nXIX əsrin sonlarında İrəvanda Bakıdan daha çox məscid olub.\nRussiya Dövlət Kitabxanasında saxlanılan “Кавказский календарь” (Qafqaz təqvimi) kitabındakı qeydlər bunu bir daha təsdiqləyir.\nErmənistan daha bir iqtisadi drayverini itirdi\nErmənistanın emal sənayesinin aparıcı sahələrindən biri spirtli içki istehsalıdır. Hazırda üzüm şərabları və digər spirtli içki növü istehsalı bu ölkənin iqtisadiyyatında əsas drayver sektorlardan hesab edilir. Lakin, pandemiya və müharibənin təsiri ilə sektor böhran yaşayır və bu böhran daha da dərinləşir.\nOktyabrın 23-də saat 12:00 radələrində Ağcabədi rayonu istiqamətində uçuş keçirməyə cəhd göstərən Ermənistan silahlı qüvvələrinə məxsus daha bir taktiki pilotsuz uçuş aparatı bölmələrimiz tərəfindən məhv edilib.\nXankəndi şəhərinə gedəndə “ruh şəhər”lə qarşılaşdım.\n“Milliyet”in məlumatına görə, bu barədə BBC-nin Rusiya xidmətinin müxbiri Marina Katayeva yazıb.\nGülməli erməni yalanı: Türkiyəli müğənni və aktyoru “azərbaycanlı döyüşçülər” kimi təqdim etdilər\n“Facebook”da “Fact Check Karabakh” səhifəsi daha bir erməni yalanını ifşa edib.\nBelə ki, erməni səhifəsi tr.armradio.am-də 11 fərqli dildə, öldürüldüyü iddia edilən Azərbaycan əsgərlərinin “siyahısı” yayımlanıb. Bu “siyahı”nın təkzib edilməsi üçün paylaşılan şəklə baxmaq artıq kifayətdir.\nErmənistan Silahlı Qüvvələrinin tərkibində Azərbaycana qarşı Yaxın Şərqdən gətirilmiş terrorçular, muzdlu şəxslərin döyüşməsini faktlarla sübut etmişdik. Lakin, düşmən tərəf Azərbaycan ordusunda suriyalıların döyüşdüyünü iddia etsə də, bunu heç bir şəkildə sübut edə bilməyib. Heç sübut edə də bilməyəcək. Ona görə ki, Azərbaycan ordusunda kənar dövlətlərdən heç bir muzdlu yoxdur.\nErmənistan Respublikasının Baş naziri Nikol Paşinyan siyasi kursunu tez-tez dəyişən siyasi rəhbər olduğunu bir daha təsdiqlədi.\nAzərbaycan silahlı qüvvələrinin ermənilərin 400 nəfər müqaviləli hərbi qulluqçudan ibarət taborun şəxsi heyətinin əksəriyyətini sıradan çıxarması nəticəsində alay komandiri qalan şəxsi heyəti yenidən döyüşə göndərməkdən imtina edib. Buna görə də o, tutduğu vəzifədən azad olunub.\nErmənistan Müdafiə Nazirliyinin brifinqində biabırçı anlar yaşanıb.\nBununla bağlı foto sosial şəbəkədə paylaşılıb.\nOktyabrın 20-də saat 19:30 radələrində Goranboy rayonunun Tapqaraqoyunlu kəndi üzərində Ermənistan silahlı qüvvələrinə məxsus PUA Azərbaycanın Hava Hücumundan Müdafiə bölmələri tərəfindən məhv edilib.\nErmənistan ordusu Dağlıq Qarabağda münaqişə zonasında düşdüyü çətin vəziyyətdən manekenlər vasitəsilə çıxmağa çalışır.\nTrend-in məlumatına görə, bununla bağlı fotoqraf Dilan Kollinz “Instagram”da material yerləşdirib.\nAzərbaycan ordusunun Ermənistan Silahlı Qüvvələrinə cəbhədə vurduğu ardıcıl ağır zərbələr düşməni çətin vəziyyətdə qoyub. Düşmən artıq kişilərdən ibarət ordusunu Azərbaycan hərbçiləri qarşısına çıxarmaqda çətinlik çəkir.\nErmənilər bu gün ərzində ikinci dəfə öldürülən hərbçilərinin siyahısını yayıblar.\n“News.am”-ın məlumatına görə, yeni siyahıda 37 ad var. Bununla da rəsmi şəkildə ermənilərin etiraf etdiyi hərbçi itkisi 710-a çatıb.\nErmənistan Silahlı Qüvvələri Xızıya raket atdı\nErmənistan Silahlı Qüvvələri bu gün Xızı rayonu Sitalçay kəndinə raket atıb.\nOxu.Az-ın hadisə yerində olan müxbirinin məlumatına görə, raket atışı bu gün saat 11:00 radələrində olub.\nErməni həyasızlığının növbəti sübutu: Öldürülmüş azərbaycanlı körpəni özlərininki kimi təqdim etdilər\nErmənilər növbəti dəfə dünya ictimaiyyətini çaşdıracaq, yanlış fikir yaradacaq yalan informasiya yayıb.\nErmənilərə 3 milyon dollar ayıran sahibkarın əsl məqsədi\nErməni Sahibkarlar Birliyinin prezidenti Samvel Karapetyan Ermənistanda və işğal altında olan Dağlıq Qarabağda yaşayan ermənilərə humanitar və sosial yardımların həyata keçirilməsi üçün 3 milyon dollar vəsait ayırıb.\nDaha bir erməni polkovnik məhv edildi\nErmənistanın daha bir polkovniki öldürülüb.\nErməni mühəndis, istehkam idarəsinin rəisi, polkovnik Aşot Qazaryan Azərbaycan ordusu tərəfindən məhv edilib.\nErmənistanın daha bir polkovniki məhv edilib.\nBu barədə işğalçı ölkənin Baş naziri Nikol Paşinyan öz “Facebook” səhifəsində məlumat verib.\nErmənistanda üzüm istehsalçıları müflisləşirlər\nErmənistan Respublikasının Azərbaycana qarşı həyata keçirdiyi işğalçı siyasətinin təsiri artıq Ermənistan iqtisadiyyatının bütün sahələrində özünü göstərir.\nErmənilər bir sıra rayonlarımızı artilleriya atəşinə tutur - RƏSMİ\nSəhər saatlarından başlayaraq, Tərtər, Ağdam və Ağcabədi rayonlarının ərazisi artilleriya atəşinə tutulur.\n“Ermənistan silahlı qüvvələrinin Azərbaycanın yaşayış məntəqələrinə ağır artilleriyalardan atəş açması nəticəsində bu gün səhər saatlarına olan məlumata görə 42 mülki şəxs həyatını itirib”.\nErməni işğalçıları pusquya salınıb məhv edildi: Düşmən qaçır - RƏSMİ\n“Ermənistan silahlı qüvvələrinin Azərbaycanın yaşayış məntəqələrinə ağır artilleriyalardan atəş açması nəticəsində bu gün səhər saatlarına olan məlumata görə 41 mülki şəxs həyatını itirib”.\nErmənilərin atdığı raket nəticəsində Gəncədə dağılmış binada axtarış-xilasetmə işləri yekunlaşdı\nXəbər verildiyi kimi, humanitar atəşkəs rejimini kobud şəkildə pozan Ermənistan ordusunun 11 oktyabr 2020-ci il tarixində gecə saat 2.00 radələrində döyüş bölgəsindən tamamilə kənarda yerləşən Azərbaycanın ikinci böyük şəhəri Gəncəyə atdığı raket nəticəsində yaşayış binası tamamilə dağılıb, bina sakinləri dağıntılar altında qalıb.\nErmənistan ərazisindən Mingəçevir istiqamətində atılan ballistik hədəfin qalıqlarının görüntüləri\nDünən Ermənistan ərazisindən Mingəçevir istiqamətində atılan 9К72 “Elbrus” əməliyyat-taktiki raket kompleksinin ballistik hədəfinin Azərbaycan Hava Hücumundan Müdafiə sistemləri tərəfindən aşkar edilərək məhv edilməsi barədə məlumat verilib.\nErmənistanın muzdlulardan istifadəsinə dair sübutlar əldə edildi - RƏSMİ BƏYANAT\nErmənistanın Azərbaycan Respublikasının mülki əhalisinə qarşı müxtəlif cinayətlər törətməsi və həmin cinayətlərdə xarici ölkələrdən gətirilmiş muzdluların iştirak etməsinə dair Azərbaycan Respublikasının Baş Prokurorluğu tərəfindən mötəbər sübutlar əldə edilib.\nAzərbaycanda iki erməniyə cinayət işi açıldı - RƏSMİ\nErmənistan Respublikasının işğalçı mahiyyətinin beynəlxalq müstəvidə bir daha ifşa edilməsi istiqamətində həyata keçirilən bu tədbirlərin davamı kimi, Azərbaycan Respublikasının Baş Prokurorluğunda Fransa Respublikasının vətəndaşı Artur Oqanisyan və Gürcüstan vətəndaşı Vaaqn Çaxalyanın Azərbaycan Respublikasının ərazisində törətdikləri cinayət əməllərinə dair yerli və xarici kütləvi informasiya vasitələrində yayılmış çoxsaylı məlumatlar əsasında araşdırma aparılıb.\nErmənistanın Təhlükəsizlik Xidmətinin rəisi işdən çıxarıldı\nErməni işğalçı qüvvələrinin cəbhədə acı məğlubiyyəti fonunda Ermənistan Dövlət Təhlükəsizlik Xidmətinin (DTX) rəhbəri Arqişti Karamyan işdən çıxarılıb.\nDaha bir erməni işğalçı təslim oldu - YENİLƏNİB\nAzərbaycan Silahlı Qüvvələrinə təslim olan erməni işğalçısının adı bəlli olub.\nMəlumata görə, bu, Ermənistan ordusunun 6-cı dağ-atıcı alayının 2-ci taborunun əsgəri, Noyanberyan rayon sakini Narek Amirjanyandır.\nErməni quldur separatçı rejimin “hökumət” nümayəndəsi məhv edildi\nAzərbaycan Ordusunun Ermənistan tərəfinin təxribatlarına cavab olaraq başladığı əks-hücum əməliyyatı zamanı quldur separatçı rejimin “hökumətinin” nümayəndəsi Yervan Qaciyan məhv edilib.\nDöyüş bölgəsində xilas edilən erməni: “Müharibə cinayətini törədən Ermənistan silahlı qüvvələridir”\n“Hazırda burada əhval-ruhiyyəm çox yaxşıdır. Bakıda uşaq vaxtı olmuşam. Nənəm Bakıda yaşayıb. Uşaq vaxtı yay aylarında Bakıya gəlirdim. Bakı mənə çox doğmadır. Mən anladım ki Azərbaycanın erməni xalqı ilə işi yoxdur. Pis xalq yoxdur. Biz də istəmərik ki, analar uşaqlarına görə ağlasınlar”.\nErmənistanın bölgənin enerji təhlükəsizliyinə qarşı təhdidi - TƏHLİL\nErmənistan dövlətinin Azərbaycanın enerji və mühüm strateji infrastrukturlarına qarşı hücumları davam edir. 6 oktyabr tarixində ölkənin, beynəlxalq layihə olan Bakı-Tbilisi-Ceyhan (BTC) boru kəmərini kaset bombaları ilə atəşə tutması Ermənistan hökumətinin həm region üçün, həm də enerji sektorunun mühüm iştirakçısı olan dövlətlərin fəaliyyəti üçün təhdid yaratdığını, o cümlədən, dünya enerji təhlükəsizliyini sual altında qoyduğunu göstərir.\nBeynəlxalq Valyuta Fondu Ermənistan Respublikasının xarici borcunun yüksək həddə olduğu qənaətindədir. İqtisadi İslahatların Təhlili və Kommunikasiya Mərkəzinin şərhinə görə 2019-cu ilin sonuna Ermənistan Respublikasının xarici borcu 11,4 milyard ABŞ dolları təşkil edib ki, bunun da 5,8 milyard ABŞ dolları xarici dövlət borcudur. Ötən ilin sonuna xarici dövlət borcunun ümumi daxili məhsula (bundan sonra – ÜDM) nisbəti 42,5 faiz, adambaşına düşən xarici dövlət borcunun məbləği isə təxminən 1900 ABŞ dolları olub.\nErmənistanın Azərbaycana qarşı terror müharibəsinin növbəti qurbanı mülki aviasiya ola bilər - ŞƏRH\nAzərbaycan ordusunun ağır zərbələri qarşısında sarsılan işğalçı Ermənistan silahlı qüvvələri mülki vətəndaşları və obyektləri hədəfə almağa başlayıb. Hər dəfə ordumuzun hücumları qarşısında məğlub olan ermənilər cəbhə arxasını, mülki obyektləri vurmaqla əvəz çıxmaq istəyir.\nLivandan Ermənistana terrorçu daşıyan təyyarə ifşa olundu\nMəlumatlı mənbələrdən verilən xəbərlərə əsasən, Livanın paytaxtı Beyrutdan qalxan təyyarə muzdlu döyüşçüləri Dağlıq Qarabağdakı münaqişə zonasına cəlb etmək məqsədi ilə Ermənistanın paytaxtı İrəvana daşıyıb.


Amnesty International beynəlxalq hüquq-müdafiə təşkilatı A.Məmmədlini “vicdan məhbusu” adlandırıb\nBakı Ağır Cinayətlər Məhkəməsində Rauf Əliyevin sədrliyi ilə aprelin 21-də Seçkilərin Monitorinqi və Demokratiyanın Tədrisi Mərkəzinin rəhbəri Anar Məmmədli, qurumun icraçı direktoru Bəşir Süleymanlı və Könüllülərin Beynəlxalq Əməkdaşlığı İctimai Birliyinin rəhbəri Elnur Məmmədovun cinayət işi üzrə hazırlıq iclası keçiriləcək.\nBu hakim martın 20-də Rəsulzadə qəsəbəsi –Novxanı yolunda baş vermiş avtoqəza ilə bağlı qalmaqalın mərkəzində olub.\nKİV-in məlumatına görə, R.Əliyev yolu “qırmızı işıq”da keçib və qəza vəziyyəti yaradıb. Eyni zamanda R.Əliyev onun hərəkətlərindən narazılığını bildirən “Azpetrol” şirkətinə məxsus avtomobilin sürücüsü İlqar Paşayevi döyüb.\nLakin İ.Paşayevə qarşı “xuliqanlıq” maddəsi ilə cinayət işi qaldırılıb.\nR.Əliyev bildirib ki, o, sürücünü döyməyib, əksinə özü hücuma məruz qalıb.\nA.Məmmədli 2013-cü il dekabrın 16-da həbs olunub. O, qanunsuz sahibkarlıq, vergidən yayınma, vəzifə səlahiyyətini aşmaqda ittiham olunur.\nMəhkəmə onu üç ay müddətinə həbs edib. Martın 19-da ibtidai istintaq başa çatıb. A.Məmmədli və digər iki fəala qarşı CM-in 179.3.2-ci (iri məbləğdə əmlakı mənimsəmə) və 313-cü (vəzifə saxtakarlığı) maddələri ilə ittiham irəli sürülüb.\nAmnesty International beynəlxalq hüquq-müdafiə təşkilatı A.Məmmədlini “vicdan məhbusu” adlandırıb.